Avis juridique important

|

31993L0015

Οδηγία 93/15/ΕΟΚ του Συμβουλίου της 5ης Απριλίου 1993 για την εναρμόνιση των διατάξεων περί της εμπορίας και του ελέγχου των εκρηκτικών υλών εμπορικής χρήσης

Επίσημη Εφημερίδα αριθ. L 121 της 15/05/1993 σ. 0020 - 0036 Φινλανδική ειδική έκδοση: Κεφάλαιο 15 τόμος 12 σ. 0185  Σουηδική ειδική έκδοση: Κεφάλαιο 15 τόμος 12 σ. 0185

ΟΔΗΓΙΑ 93/15/ΕΟΚ ΤΟΥ ΣΥΜΒΟΥΛΙΟΥ της 5ης Απριλίου 1993 για την εναρμόνιση των διατάξεων περί της εμπορίας και του ελέγχου των εκρηκτικών υλών εμπορικής χρήσεωςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής(1) ,  Σε συνεργασία με το Ευρωπαϊκό Κοινοβούλιο(2) ,  Έχοντας υπόψη τη γνώμη της Οικονομικής και Κοινωνικής Επιτροπής(3) ,  Εκτιμώντας:  ότι στο άρθρο 8 Α προβλέπεται ότι η εσωτερική αγορά πρέπει να εγκαθιδρυθεί το αργότερο στις 31 Δεκεμβρίου 1992- ότι η εσωτερική αγορά συνεπάγεται ένα χώρο χωρίς εσωτερικά σύνορα στον οποίο εξασφαλίζεται η ελεύθερη κυκλοφορία των αγαθών, των προσώπων,  των υπηρεσιών και των κεφαλαίων σύμφωνα με τις διατάξεις της συνθήκης- ότι το άρθρο 100 Α παράγραφος 3 της συνθήκης προβλέπει ότι η Επιτροπή, στις προτάσεις της στον τομέα της ασφάλειας, λαμβάνει ως βάση ένα υψηλό επίπεδο προστασίας- ότι η ελεύθερη κυκλοφορία των προϊόντων προϋποθέτει την πλήρωση ορισμένων βασικών προϋποθέσεων- ότι, ειδικότερα, η ελεύθερη κυκλοφορία των εκρηκτικών υλών προϋποθέτει, την εναρμόνιση των νομοθεσιών για τη διάθεσή τους στην αγορά- ότι για τα εκρηκτικά εμπορικής χρήσεως υπάρχουν λεπτομερείς εθνικές ρυθμίσεις, κυρίως όσον αφορά τις απαιτήσεις ασφάλειας- ότι οι εν λόγω εθνικές ρυθμίσεις προβλέπουν ειδικότερα ότι οι εγκρίσεις εμπορίας χορηγούνται μόνον εφόσον τα εκρηκτικά έχουν  υποβληθεί με επιτυχία σε σειρά δοκιμών- ότι η εναρμόνιση των συνθηκών εμπορίας προϋποθέτει ότι οι αποκλίνουσες εθνικές διατάξεις πρέπει να εναρμονιστούν προκειμένου να εξασφαλιστεί η ελεύθερη κυκλοφορία των προϊόντων αυτών, χωρίς να υποβαθμίζονται τα βέλτιστα επίπεδα υλικής και δημόσιας  ασφάλειας- ότι με την παρούσα οδηγία καθορίζονται μόνον οι βασικές απαιτήσεις τις οποίες πρέπει να ικανοποιούν οι δοκιμές καταλληλότητας των εκρηκτικών- ότι προκειμένου να διευκολύνεται η απόδειξη της τήρησης των βασικών απαιτήσεων, είναι πολύ χρήσιμο να υπάρχουν  εναρμονισμένα ευρωπαϊκά πρότυπα ιδίως για τις μεθόδους δοκιμών των εκρηκτικών- ότι τέτοια πρότυπα δεν υπάρχουν επί του παρόντος-ότι τα εναρμονισμένα αυτά ευρωπαϊκά πρότυπα καταρτίζονται από ιδιωτικούς οργανισμούς και πρέπει να διατηρούν το χαρακτήρα μη  υποχρεωτικών κειμένων- ότι για το λόγο αυτό η Ευρωπαϊκή Επιτροπή Τυποποίησης (CEN) έχει αναγνωριστεί ως ένας από τους δύο αρμόδιους οργανισμούς για τη θέσπιση εναρμονισμένων προτύπων σύμφωνα με τις γενικές κατευθύνσεις όσον αφορά τη συνεργασία μεταξύ  της Επιτροπής, της CEN και της CENELEC, που κυρώθηκαν στις 13 Νοεμβρίου 1984- ότι, για τους σκοπούς της παρούσας οδηγίας, ως εναρμονισμένο πρότυπο νοείται κείμενο τεχνικών προδιαγραφών εγκεκριμένο από τη CEN, κατόπιν εντολής της Επιτροπής, σύμφωνα με  την οδηγία 83/189/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών(4) , καθώς και δυνάμει των προαναφερομένων γενικών κατευθυντήριων γραμμών- ότι η απόφαση 90/683/ΕΟΚ του Συμβουλίου της 13ης Δεκεμβρίου 1990 για τις ενότητες που αφορούν τις διάφορες φάσεις των διαδικασιών αξιολόγησης της πιστότητας και που προορίζονται να χρησιμοποιηθούν στις οδηγίες τεχνικής εναρμόνισης(5) , θέσπισε  εναρμονισμένα μέσα όσον αφορά τις διαδικασίες αξιολόγησης της πιστότητας- ότι η εφαρμογή των ενοτήτων αυτών στα εκρηκτικά επιτρέπει να καθορισθεί επιτρέπει να καθορισθεί η ευθύνη των κατασκευαστών και των οργανισμών στους οποίους ανατίθενται οι  διαδικασίες αξιολόγησης της πιστότητας λαμβανομένης υπόψη της φύσης των εν λόγω εκρηκτικών- ότι όσον αφορά την υλική ασφάλεια, οι κανόνες σχετικά με τη μεταφορά εκρηκτικών υλών αποτελούν αντικείμενο διεθνών συμβάσεων και συμφωνιών- ότι υπάρχουν, σε διεθνές επίπεδο, "Συστάσεις" του Οργανισμού Ηνωμένων Εθνών σχετικά με τη μεταφορά επικίνδυνων  εμπορευμάτων, συμπεριλαμβανομένων των εκρηκτικών, των οποίων το πεδίο εφαρμογής υπερβαίνει το κοινοτικό πλαίσιο- ότι, κατά συνέπεια, η παρούσα οδηγία δεν αφορά τους κανόνες μεταφοράς- ότι τα πυροτεχνήματα απαιτούν τη λήψη κατάλληλων μέτρων για την προστασία των καταναλωτών και της υλικής ασφάλειας του κοινού- ότι, προβλέπεται έκδοση συμπληρωματικής οδηγίας επί του θέματος- ότι, όσον αφορά τον ορισμό των προϊόντων που αναφέρονται στην παρούσα οδηγία, πρέπει να χρησιμοποιηθεί ορισμός των προϊόντων αυτών που προβλέπεται στις προαναφερόμενες "Συστάσεις"- ότι η παρούσα οδηγία περιλαμβάνει στο πεδίο εφαρμογής της τα πυρομαχικά, αλλά μόνον σε ό, τι αφορά τους κανόνες σχετικά με τον έλεγχο των μεταφορών καθώς επίσης και τις οικείες διατάξεις- ότι όταν τα πυρομαχικά μεταφέρονται υπό συνθήκες ανάλογες με  εκείνες των όπλων, οι εν λόγω μεταφορές πρέπει να υπόκεινται σε διατάξεις ανάλογες με εκείνες που ισχύουν για τα όπλα, όπως προβλέπονται από την οδηγία 91/477/ΕΟΚ της 18ης Ιουνίου 1991 σχετικά με τον έλεγχο της απόκτησης και της κατοχής όπλων(6) - ότι πρέπει επίσης να εξασφαλιστεί η προστασία της υγείας και της υλικής ασφάλειας των εργαζομένων που ασχολούνται με την παραγωγή ή χρησιμοποιούν εκρηκτικά- ότι δεδομένου ότι εκπονείται συμπληρωματική οδηγία, ιδίως για την προστασία της υγείας και της  ασφάλειας των εργαζομένων που ασχολούνται με την παρασκευή, την αποθήκευση και τη χρήση των εκρηκτικών υλών- ότι θα πρέπει, στην περίπτωση απειλής ή σοβαρής προσβολής της δημόσιας ασφάλειας λόγω της παράνομης κατοχής ή της παράνομης χρησιμοποίησης εκρηκτικών υλών ή πυρομαχικών που υπάγονται στην παρούσα οδηγία, να επιτραπεί στα κράτη μέλη, να παρεκκλίνουν, υπό  ορισμένους όρους, από τις διατάξεις της παρούσας οδηγίας που αφορούν τη μεταφορά- ότι, τέλος, πρέπει να δημιουργηθούν μηχανισμοί διοικητικής συνεργασίας και ότι είναι σκόπιμο οι αρμόδιες αρχές να καθοδηγηθούν ως προς το σημείο αυτό, από τον κανονισμό (ΕΟΚ) αριθ. 1468/81 του Συμβουλίου της 19ης Μαΐου 1981 περί της αμοιβαίας συνδρομής  μεταξύ των διοικητικών αρχών των κρατών μελών και της συνεργασίας των αρχών αυτών με την Επιτροπή με σκοπό τη διασφάλιση της ορθής εφαρμογής των τελωνειακών ή γεωργικών ρυθμίσεων(7) - ότι η παρούσα οδηγία δεν θίγει το δικαίωμα των κρατών μελών να λαμβάνουν τα απαιτούμενα μέτρα για την πρόληψη του λαθρεμπορίου εκρηκτικών και πυρομαχικών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  ΚΕΦΑΛΑΙΟ Ι Γενικές διατάξεις   Άρθρο 1  1.  Η παρούσα οδηγία εφαρμόζεται στις εκρηκτικές ύλες όπως ορίζονται στην παράγραφο 2.  2.  Ως "εκρηκτικά" ή "εκρηκτικές ύλες" νοούνται οι ύλες και τα αντικείμενα που θεωρούνται ως τέτοια στις "Συστάσεις των Ηνωμένων Εθνών σχετικά με τη μεταφορά επικίνδυνων εμπορευμάτων" και περιλαμβάνονται στην κλάση 1 των εν λόγω "Συστάσεων".  3.  Η παρούσα οδηγία δεν εφαρμόζεται:  - στις εκρηκτικές ύλες, συμπεριλαμβανομένων των πυρομαχικών, που πρόκειται να χρησιμοποιηθούν από τις ένοπλες δυνάμεις ή την αστυνομία σύμφωνα με την εθνική νομοθεσία,  - στα είδη πυροτεχνουργίας,  - στα πυρομαχικά, εξαιρουμένων των διατάξεων των άρθρων 10, 11, 12, 13, 17, 18 και 19.  4.  Για τους σκοπούς της παρούσας οδηγίας, νοόυνται ως:  - "Συστάσεις των Ηνωμένων Εθνών": οι συστάσεις που έχει καταρτίσει η επιτροπή εμπειρογνωμόνων για τις μεταφορές επικίνδυνων εμπορευμάτων του Οργανισμού Ηνωμένων Εθνών, όπως έχουν δημοσιευθεί από τον εν λόγω Οργανισμό (Πορτοκαλί Βιβλίο) και όπως  τροποποιήθηκαν κατά την ημερομηνία έκδοσης της παρούσας οδηγίας,  - "υλική ασφάλεια": η πρόληψη των ατυχημάτων και, στην αντίθετη περίπτωση, ο περιορισμός των αποτελεσμάτων τους,  - "δημόσια ασφάλεια": πρόληψη χρησιμοποίησης για σκοπούς αντίθετους προς τη δημόσια τάξη,  - "οπλοπώλης": οποιοδήποτε φυσικό ή νομικό πρόσωπο του οποίου η επαγγελματική δραστηριότητα συνίσταται εν όλω ή εν μέρει στην κατασκευή, το εμπόριο, την ανταλλαγή την ενοικίαση, την επισκευή ή τη μετατροπή πυροβόλων όπλων και πυρομαχικών,  - "έγκριση μεταφοράς": η απόφαση για τις σχεδιαζόμενες μεταφορές εκρηκτικών εντός της Κοινότητας,  - "επιχείρηση του τομέα των εκρηκτικών υλών": κάθε νομικό ή φυσικό πρόσωπο του κατέχει άδεια ή έγκριση παραγωγής, αποθήκευσης, χρησιμοποίησης, μεταφοράς ή εμπορίας εκρηκτικών υλών,  - "εμπορία": η πρώτη διάθεση επ' ανταλλάγματι ή δωρεάν, εκρηκτικών υλών που καλύπτονται από την παρούσα οδηγία με σκοπό τη διανομή ή/και τη χρησιμοποίησή τους στην κοινοτική αγορά,  - "μεταφορά": οποιαδήποτε υλική μετακίνηση εκρηκτικών υλών εντός της Κοινότητας, εκτός των μετακινήσεων που πραγματοποιούνται στην ίδια τοποθεσία.  5.  Η παρούσα οδηγία δεν εμποδίζει τα κράτη μέλη να χαρακτηρίζουν ορισμένες ουσίες που δεν καλύπτονται από την παρούσα οδηγία ως εκρηκτικές ύλες, δυνάμει εθνικού νόου ή ρύθμισης.  ΚΕΦΑΛΑΙΟ ΙΙ Εναρμόνιση των νομοθεσιών για τις εκρηκτικές ύλες   Άρθρο 2  1.  Τα κράτη μέλη δεν μπορούν να απαγορεύουν, να περιορίζουν ή να παρεμποδίζουν την εμπορία των εκρηκτικών υλών που εμπίπτουν στο πεδίο εφαρμογής της παρούσας οδηγίας και οι οποίες ικανοποιούν τις απαιτήσεις της παρούσας οδηγίας.  2.  Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι οι εκρηκτικές ύλες που εμπίπτουν στο πεδίο εφαρμογής της παρούσας οδηγίας μπορούν να διατεθούν στην κοινοτική αγορά μόνον εφόσον ανταποκρίνονται σε όλες τις διατάξεις της παρούσας  οδηγίας, φέρουν τη σήμανση CE όπως αυτή περιγράφεται στο άρθρο 7 και η πιστότητά τους έχει αξιολογηθεί σύμφωνα με τις διαδικασίες του παραρτήματος ΙΙ.  3.  Όταν οι εκρηκτικές ύλες που εμπίπτουν στο πεδίο εφαρμογής της παρούσας οδηγίας καλύπτονται από άλλες οδηγίες που αφορούν άλλες πτυχές και προβλέπουν την επίθεση της σήμανσης CE, η σήμανση αυτή υποδηλώνει ότι τα προαναφερόμενα προϊόντα θεωρούνται ως  συμμορφούμενα προς τις διατάξεις και των εν λόγω άλλων οδηγιών που εφαρμόζονται σε αυτά.  Άρθρο 3  Οι εκρηκτικές ύλες που εμπίπτουν στο πεδίο εφαρμογής της παρούσας οδηγίας πρέπει να ικανοποιούν τις ισχύουσες σχετικά με αυτά βασικές απαιτήσεις υλικής ασφάλειας, που αναγράφονται στο παράρτημα Ι.  Άρθρο 4  1.  Τα κράτη μέλη θεωρούν ότι συμμορφούνται προς τις βασικές απαιτήσεις υλικής ασφάλειας του άρθρου 3, οι εκρηκτικές ύλες που εμπίπτουν στο πεδίο εφαρμογής της παρούσας οδηγίας, όταν αυτές συμμορφούνται προς τα σχετικά εθνικά πρότυπα που  μεταφέρουν στο εθνικό δίκαιο τα εναρμονισμένα πρότυπα των οποίων τα στοιχεία έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων. Τα κράτη μέλη δημοσιεύουν τα στοιχεία των εθνικών προτύπων που αποτελούν μεταφορά στα εθνικό δίκαιο των  εναρμονισμένων προτύπων.  2.  Η Επιτροπή θα αναφερθεί στις εργασίες που έχουν διεξαχθεί στον τομέα των εναρμονισμένων προτύπων στα πλαίσια της έκθεσης που υποβάλλεται στο Ευρωπαϊκό Κοινοβούλιο και στο Συμβούλιο κατ' εφαρμογήν της οδηγίας 83/189/ΕΟΚ, και η οποία προβλέπεται από  το άρθρο 11 παράγραφος 2 της εν λόγω οδηγίας.  Άρθρο 5  Όταν ένα κράτος μέλος ή η Επιτροπή θεωρούν ότι τα εναρμονισμένα πρότυπα που αναφέρονται στο άρθρο 4 δεν ικανοποιούν πλήρως τις βασικές απαιτήσεις του άρθρου 3, η Επιτροπή ή το συγκεκριμένο κράτος μέλος φέρνουν το θέμα στη μόνιμη επιτροπή που  έχει συσταθεί δυνάμει της οδηγίας 83/189/ΕΟΚ, αιτιολογώντας την άποψή τους. Η μόνιμη επιτροπή γνωμοδοτεί χωρίς καθυστέρηση.  Έχοντας υπόψη τη γνώμη της μόνιμης επιτροπής, η Επιτροπή κοινοποιεί στα κράτη μέλη τα ληπτέα μέτρα σχετικά με τα πρότυπα και τη δημοσίευση που αναφέρονται στο άρθρο 4.  Άρθρο 6  1.  Οι διαδικασίες βεβαίωσης της πιστότητας των εκρηκτικών υλών είναι οι ακόλουθες:  α) είτε η εξέταση "ΕΚ" τύπου (ενότητα Β) που αναφέρεται στο παράρτημα ΙΙ τμήμα 1, και, κατ' επιλογήν του κατασκευαστή:  - είτε η πιστότητα προς τον τύπο (ενότητα Γ) που αναφέρεται στο παράρτημα ΙΙ τμήμα 2,  - είτε η διαδικασία διασφάλισης της ποιότητας της παραγωγής (ενότητα Δ) που αναφέρεται στο παράρτημα ΙΙ τμήμα 3,  - είτε η διαδικασία διασφάλισης της ποιότητας του προϊόντος (ενότητα Ε) που αναφέρεται στο παράρτημα ΙΙ τμήμα 4,  - είτε η εξακρίβωση επί προϊόντος (ενότητα ΣΤ) που αναφέρεται στο παράρτημα ΙΙ τμήμα 5- β) είτε η εξακρίβωση κατά μονάδα (ενότητα Ζ) που αναφέρεται στο παράρτημα ΙΙ τμήμα 6.  2.  Τα κράτη μέλη γνωστοποιούν στην Επιτροπή και στα υπόλοιπα κράτη μέλη τους οργανισμούς που έχουν επιφορτίσει με την εκτέλεση των διαδικασιών αξιολόγησης της πιστότητας που αναφέρονται ανωτέρω καθώς και τα συγκεκριμένα καθήκοντα που τους έχουν  αναθέσει και τους αριθμούς αναγνώρισης που τους έχουν εκ των προτέρων χορηγηθεί από την Επιτροπή.  Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων τον κατάλογο των κοινοποιημένων οργανισμών, με τους αριθμούς αναγνώρισής τους καθώς και με τα καθήκοντα για τα οποία έχουν κοινοποιηθεί. Η Επιτροπή φροντίζει για την ενημέρωση του  καταλόγου αυτού.  Τα κράτη μέλη εφαρμόζουν τα ελάχιστα κριτήρια που διατυπώνονται στο παράρτημα ΙΙΙ για την αξιολόγηση των προς κοινοποίηση οργανισμών. Οι οργανισμοί που πληρούν τα κριτήρια αξιολόγησης που ορίζονται από τα αντίστοιχα εναρμονισμένα πρότυπα θεωρούνται ότι  ικανοποιούν τα σχετικά ελάχιστα κριτήρια.  Το κράτος μέλος που έχει κοινοποιήσει οργανισμό οφείλει να αποσύρει την κοινοποίηση αυτή, εάν διαπιστώσει ότι ο οργανισμός αυτός δεν πληροί πλέον τα κριτήρια που αναφέρονται στο δεύτερο εδάφιο. Ενημερώνει αμέσως την Επιτροπή και τα άλλα κράτη μέλη  σχετικά.  Άρθρο 7  1.  Η σήμανση CE πιστότητας επιτίθεται κατά τρόπο ευδιάκριτο, ευανάγνωστο και ανεξίτηλο είτε στις εκρηκτικές ύλες είτε, εάν αυτό δεν είναι δυνατό, σε ετικέτα που στερεώνεται σε αυτά, είτε τέλος, εάν οι δύο πρώτες μέθοδοι δεν μπορούν να  πραγματοποιηθούν, στη συσκευασία. Η ετικέτα πρέπει να σχεδιάζεται έτσι ώστε να μη μπορεί να ξαναχρησιμοποιηθεί.  Στο παράρτημα IV δίδεται το πρότυπο για τη σήμανση CE.  2.  Απαγορεύεται η επίθεση στα εκρηκτικά σημάτων ή επιγραφών που θα μπορούσαν να παραπλανήσουν τους τρίτους σχετικά με τη σημασία και τη γραφική παράσταση της σήμανσης CE. Οποιοδήποτε άλλο σήμα μπορεί να επιτίθεται στις εκρηκτικές ύλες αρκεί να μη  καθιστά λιγότερο ορατή και ευανάγνωστη τη σήμανση CE.  3.  Με την επιφύλαξη των διατάξεων του άρθρου 8:  α) κάθε αντικανονική επίθεση της σήμανσης CE που διαπιστώνεται από ένα κράτος μέλος συνεπάγεται την υποχρέωση για τον κατασκευαστή ή τον εγκατεστημένο στην Κοινότητα, εντολοδόχο του, ή ελλείψει αυτού, τον υπεύθυνο για την εντός της Κοινότητας εμπορία  του συγκεκριμένου προϊόντος, να αποκαταστήσει την πιστότητα του προϊόντος όσον αφορά τις διατάξεις περί σήμανσης και να θέσει τέλος στην παράβαση, υπό τους όρους που ορίζει το κράτος μέλος- β) αν το προϊόν συνεχίζει να μην είναι σύμφωνο προς τις σχετικές διατάξεις, το κράτος μέλος οφείλει να λάβει όλα τα ενδεδειγμένα μέτρα ώστε να περιοριστεί ή να απαγορευθεί η διάθεση στην αγορά του συγκεκριμένου προϊόντος ή να εξασφαλιστεί η απόσυρσή του  από την αγορά, σύμφωνα με τις διαδικασίες που προβλέπονται στο άρθρο 8.  Άρθρο 8  1.  Σε περίπτωση που κράτος μέλος διαπιστώσει ότι μια εκρηκτική ύλη, η οποία φέρει τη σήμανση CE πιστότητας και χρησιμοποιείται σύμφωνα με τον προορισμό της, μπορεί να θέσει σε κίνδυνο την υλική ασφάλεια, λαμβάνει όλα τα χρήσιμα προσωρινά μέτρα  προκειμένου να την αποσύρει από την αγορά ή να απαγορεύσει την εμπορία ή την ελεύθερη κυκλοφορία της.  Το κράτος μέλος ενημερώνει αμέσως την Επιτροπή σχετικά με το μέτρο αυτό και αιτιολογεί τα μέτρα αυτά, αναφέροντας ειδικότερα εάν η ακαταλληλότητα του προϊόντος οφείλεται:  - στη μη τήρηση των βασικών απαιτήσεων,  - σε κακή εφαρμογή των προτύπων ή - στο ότι τα πρότυπα αυτά παρουσιάζουν κάποιο κενό.  2.  Η Επιτροπή αρχίζει το συντομότερο δυνατό διαβουλεύσεις με τα ενδιαφερόμενα μέρη, σε περίπτωση δε που, μετά τη διαβούλευση αυτή, διαπιστώσει ότι δικαιολογείται η λήψη του εν λόγω μέτρου, ενημερώνει αμέσως το κράτος μέλος που έλαβε τη σχετική  πρωτοβουλία καθώς και τα υπόλοιπα κράτη μέλη. Σε περίπτωση που, μετά τη διαβούλευση, η Επιτροπή διαπιστώσει ότι δεν δικαιολογείται η λήψη των μέτρων, ενημερώνει αμέσως το κράτος μέλος που έλαβε τη σχετική απόφαση.  Στην ιδιαίτερη περίπτωση κατά την οποία τα μέτρα που αναφέρονται στην παράγραφο 1 απόφαση αιτιολογούνται με "κενό στα πρότυπα", η Επιτροπή, μετά από διαβούλευση με τα ενδιαφερόμενα μέρη, φέρνει το θέμα στην μόνιμη επιτροπή που έχει συσταθεί δυνάμει της  οδηγίας 83/189/ΕΟΚ εντός δύο μηνών εάν το κράτος μέλος που έλαβε τα μέτρα προτίθεται να τα διατήρησει, και κινεί τις διαδικασίες του άρθρου 5.  3.  Στην περίπτωση που ένα εκρηκτικό φέρει τη σήμανση CE πιστότητας χωρίς να πληροί τους σχετικούς όρους, το αρμόδιο κράτος μέλος λαμβάνει τα κατάλληλα μέτρα κατά του συντάξαντος τη δήλωση και ενημερώνει περί αυτού την Επιτροπή και τα υπόλοιπα κράτη  μέλη.  ΚΕΦΑΛΑΙΟ ΙΙΙ Διατάξεις σχετικές με την κυκλοφορία και τον έλεγχο των εκρηκτικών υλών στην Κοινότητα   Άρθρο 9  1.  Οι εκρηκτικές ύλες που καλύπτονται από την παρούσα οδηγία μπορούν να μεταφερθούν μόνο με τη διαδικασία που προβλέπεται στις ακόλουθες παραγράφους.  2.  Οι έλεγχοι που πραγματοποιούνται δυνάμει του κοινοτικού ή του εθνικού δικαίου σε περιπτώσεις μεταφοράς εκρηκτικών υλών που διέπονται από το παρόν άρθρο δεν έχουν στο εξής χαρακτήρα ελέγχου στα εσωτερικά σύνορα αλλά διενεργούνται αποκλειστικά και  μόνο στα πλαίσια των συνήθων ελέγχων που εφαρμόζονται, χωρίς διακρίσεις, στο σύνολο του εδάφους της Κοινότητας.  3.  Για να μπορεί να μεταφέρει εκρηκτικές ύλες, ο αποκτών πρέπει να ζητεί έγκριση μεταφοράς από τη αρμόδια αρχή του τόπου προορισμού. Η αρμόδια αρχή εξακριβώνει ότι ο παραλήπτης είναι νόμιμα εξουσιοδοτημένος για την απόκτηση των εκρηκτικών και διαθέτει  τις απαιτούμενες άδειες ή εγκρίσεις. Η διαμετακόμιση εκρηκτικών υλών μέσω του εδάφους ενός ή περισσοτέρων κρατών μελών πρέπει να κοινοποιείται από τον υπεύθυνο της μεταφοράς στις αρμόδιες αρχές αυτού ή αυτών των κρατών μελών, οι οποίες πρέπει να την  εγκρίνουν.  4.  Σε περίπτωση που ένα κράτος μέλος θεωρεί ότι υπάρχει πρόβλημα όσον αφορά την εξακρίβωση της ικανότητας προς απόκτηση που αναφέρεται στην παράγραφο 3, το κράτος αυτό διαβιβάζει τις διαθέσιμες σχετικές πληροφορίες στην Επιτροπή, η οποία, χωρίς  καθυστέρηση, φέρνει το θέμα στην επιτροπή του άρθρου 12.  5.  Αν η αρμόδια αρχή του τόπου προορισμού εγκρίνει τη μεταφορά, χορηγεί στον παραλήπτη γραπτή έγκριση μεταφοράς στην οποία αναγράφονται όλες οι πληροφορίες που αναφέρονται στην παράγραφο 7. Το έγγραφο αυτό πρέπει να συνοδεύει τις εκρηκτικές ύλες έως το  προβλεπόμενο σημείο προορισμού τους, πρέπει δε να επιδεικνύεται οσάκις το ζητούν οι αρμόδιες αρχές. Αντίγραφο του εγγράφου αυτού φυλάσσεται από τον παραλήπτη, ο οποίος και το επιδεικνύει στην αρμόδια αρχή του τόπου προορισμού, εφόσον το ζητήσει.  6.  Όταν η αρμόδια αρχή κράτους μέλους θεωρεί ότι δεν επιβάλλονται ιδιαίτερες απαιτήσεις δημόσιας ασφάλειας, όπως αυτές που αναφέρονται στην παράγραφο 5, η μεταφορά εκρηκτικών υλών στο έδαφος ή τμήμα του εδάφους αυτού του κράτους μέλους μπορεί να  πραγματοποιηθεί χωρίς προηγούμενη ενημέρωση κατά την έννοια της παραγράφου 7. Στην περίπτωση αυτή, η αρμόδια αρχή του τόπου προορισμού χορηγεί έγκριση μεταφοράς που ισχύει για ορισμένη περίοδο, και η οποία μπορεί οποτεδήποτε να ανασταλεί ή να ανακληθεί  με αιτιολογημένη απόφαση. Το έγγραφο που προβλέπεται στην παράγραφο 5 και το οποίο συνοδεύει τις εκρηκτικές ύλες μέχρι τον τόπο προορισμού τους, κάνει στην περίπτωση αυτή, μνεία μόνο της εν λόγω έγκρισης μεταφοράς.  7.  Όταν για τις μεταφορές εκρηκτικών υλών απαιτούνται ειδικοί έλεγχοι με τους οποίους διαπιστώνεται κατά πόσον οι μεταφορές αυτές πληρούν ειδικές απαιτήσεις δημόσιας ασφάλειας στο έδαφος ή τμήμα του εδάφους κράτους μέλους, ο παραλήπτης παρέχει πριν από  τη μεταφορά στην αρμόδια αρχή του τόπου προορισμού, τις ακόλουθες πληροφορίες:  - το όνομα και τη διεύθυνση των συναλλασσομένων. Τα στοιχεία αυτά πρέπει να είναι επαρκούς ακριβείας ώστε να επιτρέπουν, αφενός, την επικοινωνία με τα πρόσωπα αυτά και, αφετέρου, την εξακρίβωση του γεγονότος ότι τα εν λόγω πρόσωπα έχουν επίσημα  εξουσιοδοτηθεί για την παραλαβή της αποστολής,  - τον αριθμό και την ποσότητα των μεταφερόμενων εκρηκτικών υλών,  - λεπτομερή περιγραφή των συγκεκριμένων εκρηκτικών υλών καθώς και τα μέσα αναγνώρισής τους, συμπεριλαμβανομένου του αριθμού αναγνώρισης των Ηνωμένων Εθνών,  - τις πληροφορίες σχετικά με την τήρηση των όρων της εμπορίας, όταν υπάρχει εμπορία,  - το μεταφορικό μέσο και τη διαδρομή,  - τις προβλεπόμενες ημερομηνίες αναχώρησης και άφιξης,  - σε περίπτωση ανάγκης, τα ακριβή σημεία διέλευσης κατά την είσοδο και έξοδο από τα κράτη μέλη.  Οι αρμόδιες αρχές του τόπου προορισμού εξετάζουν τις συνθήκες υπό τις οποίες πρόκειται να πραγματοποιηθεί η μεταφορά ιδίως όσον αφορά τις ιδιαίτερες απαιτήσεις δημόσιας ασφάλειας. Εάν πληρούνται οι ιδιαίτερες απαιτήσεις δημόσιας ασφάλειας, η μεταφορά  εγκρίνεται. Σε περίπτωση διαμετακόμισης μέσω του εδάφους άλλων κρατών μελών, τα κράτη αυτά εξετάζουν και εγκρίνουν υπό τις ίδιες συνθήκες τα στοιχεία που αφορούν τη μεταφορά.  8.  Με την επιφύλαξη των συνήθων ελέγχων που το κράτος μέλος αναχώρησης πραγματοποιεί στο έδαφός του σύμφωνα με την παρούσα οδηγία, οι παραλήπτες ή οι συναλλασσόμενοι στον τομέα των εκρηκτικών υλών διαβιβάζουν στις αρμόδιες αρχές του κράτους μέλους  αναχώρησης καθώς και σε εκείνες στου κράτους μέλους διαμετακόμισης, εφόσον το ζητήσουν, κάθε χρήσιμο στοιχείο που διαθέτουν σχετικά με τις μεταφορές εκρηκτικών υλών.  9.  Κανένας προμηθευτής δεν θα μπορεί να μεταφέρει εκρηκτικές ύλες εάν δεν έχουν χορηγηθεί στον παραλήπτη οι εγκρίσεις που απαιτούνται προς το σκοπό αυτό σύμφωνα με τις διατάξεις των παραγράφων 3, 5, 6 και 7.  Άρθρο 10  1.  Τα πυρομαχικά μπορούν να μεταφερθούν από ένα κράτος μέλος σε άλλο μόνο σύμφωνα με τη διαδικασία που προβλέπεται στις ακόλουθες παραγράφους. Οι διατάξεις αυτές εφαρμόζονται επίσης στην περίπτωση μεταφοράς πυρομαχικών κατόπιν πωλήσεως δι'  αλληλογραφίας.  2.  Όσον αφορά τις μεταφορές πυρομαχικών προς άλλο κράτος μέλος, ο ενδιαφερόμενος ανακοινώνει, πριν από κάθε αποστολή, στο κράτος μέλος στο οποίο βρίσκονται τα όπλα αυτά:  - το όνομα και τη διεύθυνση του πωλητή ή του παραχωρούντος, και του αγοραστή ή του αποκτώντος και ενδεχομένως, του ιδιοκτήτη,  - τη διεύθυνση στην οποία αποστέλλονται ή μεταφέρονται τα συγκεκριμένα πυρομαχικά,  - τον αριθμό των πυρομαχικών που αποστέλλονται ή μεταφέρονται,  - τα στοιχεία που επιτρέπουν την αναγνώριση αυτών των πυρομαχικών, καθώς και ένδειξη ότι αυτά έχουν ελεγχθεί σύμφωνα με τις διατάξεις της σύμβασης της 1ης Ιουλίου 1969 περί της αμοιβαίας αναγνώρισης των εκτύπων σφραγίδων δοκιμής των φορητών πυροβόλων  όπλων,  - το μεταφορικό μέσο,  - την ημερομηνία αναχώρησης και την προβλεπόμενη ημερομηνία άφιξης.  Οι πληροφορίες που αναφέρονται στις δύο τελευταίες περιπτώσεις δεν χρειάζεται να ανακοινώνονται σε περίπτωση μεταφοράς μεταξύ οπλοπωλών. Το κράτος μέλος εξετάζει τις συνθήκες, υπό τις οποίες θα γίνει η μεταφορά, ιδίως από άποψη δημόσιας ασφάλειας. Σε  περίπτωση που το κράτος μέλος επιτρέπει τη μεταφορά αυτή, εκδίδει άδεια που περιλαμβάνει όλα τα στοιχεία που αναφέρονται στο πρώτο εδάφιο. Η άδεια αυτή πρέπει να συνοδεύει τα πυρομαχικά μέχρι τον προορισμό τους και να επιδεικνύεται οσάκις το ζητούν οι  αρχές των κρατών μελών.  3.  Κάθε κράτος μέλος μπορεί να παρέχει σε οπλοπώλες το δικαίωμα να μεταφέρουν πυρομαχικά από το έδαφός του με προορισμό οπλοπώλη εγκατεστημένο σε άλλο κράτος μέλος χωρίς προηγούμενη άδεια κατά την έννοια της παραγράφου 2. Το κράτος μέλος εκδίδει προς  τούτο σχετική έγκριση με τριετή διάρκεια ισχύος, η οποία μπορεί να ανακληθεί ή να ακυρωθεί ανά πάσα στιγμή κατόπιν αιτιολογημένης αποφάσεως. Έγγραφο που αναφέρει αυτή την έγκριση πρέπει να συνοδεύει τα πυρομαχικά μέχρι τον προορισμό τους και να  επιδεικνύεται οσάκις το ζητούν οι αρμόδιες αρχές των κρατών μελών.  Πριν από τη μεταφορά, οι οπλοπώλες γνωστοποιούν στις αρχές του κράτους μέλους από το οποίο θα πραγματοποιηθεί η μεταφορά, όλες τις πληροφορίες που αναφέρονται στο πρώτο εδάφιο της παραγράφου 2.  4.  Κάθε κράτος μέλος κοινοποιεί στα άλλα κράτη μέλη κατάλογο πυρομαχικών για τα οποία η άδεια μεταφοράς στο έδαφός του μπορεί να δοθεί χωρίς προηγούμενη συναίνεσή του.  Αυτοί οι κατάλογοι πυρομαχικών κοινοποιούνται στους οπλοπώλες στους οποίους έχει χορηγηθεί η έγκριση μεταφοράς πυρομαχικών χωρίς προηγούμενη άδεια στα πλαίσια της προβλεπόμενης στην παράγραφο 3 διαδικασίας.  5.  Κάθε κράτος μέλος διαβιβάζει όλες τις χρήσιμες πληροφορίες που διαθέτει, σχετικά με τις οριστικές μεταφορές πυρομαχικών, στο κράτος μέλος προορισμού της μεταφοράς.  Οι πληροφορίες που λαμβάνουν τα κράτη μέλη κατ' εφαρμογήν των διαδικασιών που προβλέπονται στο παρόν άρθρο θα ανακοινώνονται, το αργότερο κατά τη μεταφορά, στο κράτος μέλος προορισμού και, κατά περίπτωση, το αργότερο κατά τη μεταφορά, στα κράτη μέλη  διαμετακόμισης.  Άρθρο 11  Κατά παρέκκλιση του άρθρου 9 παράγραφοι 3, 5, 6 και 7 και του άρθρου 10, ένα κράτος μέλος, σε περίπτωση σοβαρής απειλής ή διατάραξης της δημόσιας ασφάλειας λόγω της παράνομης κατοχής ή της παράνομης χρήσης εκρηκτικών ή πυρομαχικών που  υπάγονται στην παρούσα οδηγία, μπορεί να λάβει κάθε αναγκαίο μέτρο σχετικά με τη μεταφορά εκρηκτικών ή πυρομαχικών για την πρόληψη αυτής της παράνομης κατοχής ή χρήσης.  Για τα μέτρα αυτά τηρείται η αρχή της αναλογικότητας. Δεν πρέπει να αποτελούν μέσο αυθαίρετης εισαγωγής διακρίσεων ούτε καλυμμένο περιορισμό στο εμπόριο μεταξύ κρατών μελών.  Κάθε κράτος μέλος που θεσπίζει αυτά τα μέτρα τα κοινοποιεί χωρίς καθυστέρηση στην Επιτροπή, η οποία ενημερώνει τα υπόλοιπα κράτη μέλη.  ΚΕΦΑΛΑΙΟ ΙV Άλλες διατάξεις   Άρθρο 12  1.  Τα κράτη μέλη δημιουργούν δίκτυα ανταλλαγής πληροφοριών για την εφαρμογή των άρθρων 9 και 10. Γνωστοποιούν στα άλλα κράτη μέλη και την Επιτροπή τις εθνικές αρχές που είναι επιφορτισμένες με τη διαβίβαση ή την παραλαβή στοιχείων και την  εφαρμογή των προβλεπομένων στα άρθρα 9 και 10 διατυπώσεων.  2.  Για τους σκοπούς της εφαρμογής της παρούσας οδηγίας, εφαρμόζονται κατ' αναλογία οι διατάξεις του κανονισμού (ΕΟΚ) αριθ. 1468/81, και ιδίως οι διατάξεις περί εμπιστευτικότητας.  Άρθρο 13  1.  Η Επιτροπή επικουρείται από επιτροπή η οποία αποτελείται από αντιπροσώπους των κρατών μελών και προεδρεύεται από τον αντιπρόσωπο της Επιτροπής.  Η επιτροπή εξετάζει κάθε θέμα σχετικό με την εφαρμογή της παρούσας οδηγίας το οποίο μπορεί να θέσει ο πρόεδρός της, είτε με δική του πρωτοβουλία είτε κατόπιν αιτήσεως του αντιπροσώπου κράτους μέλους.  2.  Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο εντός προθεσμίας την οποία μπορεί να καθορίζει ο πρόεδρος ανάλογα με τον επείγοντα χαρακτήρα του  θέματος. Αποφασίζει με την πλειοψηφία που ορίζει το άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο με βάση πρόταση της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών  μελών σταθμίζονται σύμφωνα με το προαναφερθέν άρθρο. Ο πρόεδρος δεν ψηφίζει.  Η Επιτροπή θεσπίζει τα μέτρα, τα οποία μπορούν να εφαρμοσθούν αμέσως. Εάν όμως τα μέτρα δεν είναι σύμφωνα με τη γνώμη της επιτροπής, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή αναβάλλει την εφαρμογή των μέτρων  που αποφάσισε για περίοδο τριών μηνών από την ημερομηνία της ανακοίνωσης.  Το Συμβούλιο μπορεί με ειδική πλειοψηφία να λάβει διαφορετική απόφαση μέσα στην προθεσμία που προβλέπεται στο δεύτερο εδάφιο.  3.  Η διαδικασία της παραγράφου 2 εφαρμόζεται ιδίως για να ληφθούν υπόψη οι μελλοντικές τροποποιήσεις των "Συστάσεων" των Ηνωμένων Εθνών.  Άρθρο 14  Τα κράτη μέλη θέτουν στη διάθεση των άλλων κρατών μελών και της Επιτροπής τις ενημερωμένες πληροφορίες σχετικά με τις επιχειρήσεις του τομέα των εκρηκτικών υλών που έχουν άδεια ή έγκριση, όπως αναφέρονται στο άρθρο 1 παράγραφος 4.  Τα κράτη μέλη ελέγχουν κατά πόσον οι επιχειρήσεις αυτές διαθέτουν σύστημα εντοπισμού των κατόχων των εκρηκτικών υλών, που επιτρέπει ανά πάσα στιγμή την αναγνώριση της ταυτότητάς τους. Οι όροι εφαρμογής του παρόντος εδαφίου καθορίζονται με τη διαδικασία  της επιτροπής του άρθρου 13.  Οι εν λόγω επιχειρήσεις του τομέα των εκρηκτικών υλών τηρούν αρχεία των εργασιών τους που τους επιτρέπουν να ανταποκρίνονται στις υποχρεώσεις που προβλέπονται από το παρόν άρθρο.  Τα έγγραφα που αναφέρονται στο παρόν άρθρο πρέπει να διατηρούνται τουλάχιστον επί τρία έτη από το τέλος του ημερολογιακού έτους κατά τη διάρκεια του οποίου πραγματοποιήθηκε η καταχωρηθείσα εργασία, ακόμη και όταν η οικεία επιχείρηση έπαυσε τις  δραστηριότητες της. Τα έγγραφα αυτά πρέπει να είναι αμέσως διαθέσιμα για τυχόν έλεγχο, εφόσον το ζητήσουν οι αρμόδιες αρχές.  Άρθρο 15  Τα κράτη μέλη μεριμνούν ώστε οι εκρηκτικές ύλες να φέρουν κατάλληλη σήμανση.  Άρθρο 16  Όταν ένα κράτος μέλος χορηγεί άδεια ή έγκριση προκειμένου να επιτρέψει την παραγωγή εκρηκτικών υλών, ελέγχει ιδίως την ικανότητα των υπευθύνων να εξασφαλίσουν την τήρηση των τεχνικών υποχρεώσεων που αναλαμβάνουν.  ΚΕΦΑΛΑΙΟ V Τελικές διατάξεις   Άρθρο 17  Κάθε κράτος μέλος θεσπίζει τις κυρώσεις που επιβάλλονται σε περίπτωση παράβασης των διατάξεων που θεσπίζονται κατ' εκτέλεση της παρούσας οδηγίας. Οι εν λόγω κυρώσεις πρέπει να είναι επαρκείς για να επιβάλλεται η τήρηση των διατάξεων αυτών.  Άρθρο 18  Κάθε κράτος μέλος θεσπίζει, στα πλαίσια του εσωτερικού του δικαίου, τα μέτρα που απαιτούνται προκειμένου να επιτρέψει στις αρμόδιες αρχές να κατάσχουν κάθε προϊόν που εμπίπτει στο πεδίο εφαρμογής της παρούσας οδηγίας, εάν υπάρχουν επαρκείς  αποδείξεις ότι αυτό το προϊόν θα γίνει αντικείμενο παράνομης αγοράς, χρήσης ή εμπορίου.  Άρθρο 19  1.  Τα κράτη μέλη θέτουν σε ισχύ τις αναγκαίες διατάξεις για να συμμορφωθούν με τα άρθρα 9, 10, 11, 12, 13 και 14 πριν από τις 30 Σεπτεμβρίου 1993.  2.  Τα κράτη μέλη θεσπίζουν και δημοσιεύουν, πριν από τις 30 Ιουνίου 1994 τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις λοιπές διατάξεις, πλην όσων αναφέρονται στην παράγραφο 1. Ενημερώνουν αμέσως την  Επιτροπή σχετικά.  Τα κράτη μέλη εφαρμόζουν τις διατάξεις αυτές από 1ης Ιανουαρίου 1995.  3.  Οι διατάξεις που αναφέρονται στις παραγράφους 1 και 2, όταν θεσπίζονται από τα κράτη μέλη, αναφέρονται στην παρούσα οδηγία η συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα  κράτη μέλη.  4.  Εντούτοις, τα κράτη μέλη επιτρέπουν, έως τις 31 Δεκεμβρίου 2002, την εμπορία των εκρηκτικών που ανταποκρίνονται στους ισχύοντες εθνικούς κανόνες στην επικράτειά τους το αργότερο στις 31 Δεκεμβρίου 1994.  5.  Τα κράτη μέλη ανακοινώνουν στην Επιτροπή τις διατάξεις εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.  Άρθρο 20  Η παρούσα οδηγία απευθύνεται στα κράτη μέλη.  Λουξεμβούργο, 5 Απριλίου 1993.  Για το Συμβούλιο Ο Πρόεδρος J. TROJBORG   (1) ΕΕ αριθ. C 121 της 13. 5. 1992, σ. 19.  (2) ΕΕ αριθ. C 305 της 23. 11. 1992, σ. 128 και ΕΕ αριθ. C 115 της 26. 4. 1993.  (3) ΕΕ αριθ. C 313 της 30. 11. 1992, σ. 13.  (4) ΕΕ αριθ. L 109 της 26. 4. 1983, σ. 8. Οδηγία όπως τροποποιήθηκε από την απόφαση 90/230/ΕΟΚ της Επιτροπής (ΕΕ αριθ. L 128 της 18. 5. 1990, σ. 15).  (5) ΕΕ αριθ. L 380 της 31. 12. 1990 σ. 13.  (6) ΕΕ αριθ. L 256 της 13. 9. 1991.  (7) ΕΕ αριθ. L 144 της 2. 6. 1981, σ. 1. Κανονισμός όπως τροποποιήθηκε από τον κανονισμό (ΕΟΚ) 945/87 (ΕΕ αριθ. L 90 της 2. 4. 1987, σ. 4).    ΠΑΡΑΡΤΗΜΑ Ι   ΒΑΣΙΚΕΣ ΑΠΑΙΤΗΣΕΙΣ ΑΣΦΑΛΕΙΑΣ  Ι. Γενικές απαιτήσεις 1. Οι εκρηκτικές ύλες πρέπει να μελετώνται, να παρασκευάζονται και να διατίθενται κατά τρόπον ώστε να παρουσιάζουν τον ελάχιστο κίνδυνο για την ανθρώπινη ζωή και υγεία και να προλαμβάνεται πάσα ζημία περιουσίας και περιβάλλοντος υπό κανονικές,  προβλέψιμες συνθήκες, ιδίως όσον αφορά τις ρυθμίσεις υλικής ασφάλειας και τις συνήθεις πρακτικές έως την στιγμή που θα χρησιμοποιηθούν.  2. Οι εκρηκτικές ύλες πρέπει να φθάνουν τα χαρακτηριστικά επιδόσεων που ορίζει ο κατασκευαστής, ώστε να εξασφαλίζεται η μέγιστη ασφάλεια και αξιοπιστία.  3. Οι εκρηκτικές ύλες πρέπει να μελετώνται και να παρασκευάζονται κατά τρόπον ώστε να μπορούν να διατίθενται, χρησιμοποιώντας τις κατάλληλες μεθόδους, κατά τρόπον που να ελαχιστοποιούνται οι επιπτώσεις στο περιβάλλον.  ΙΙ. Ειδικές απαιτήσεις 1. Εφόσον απαιτείται θα πρέπει να λαμβάνονται υπόψη ή να ελέγχονται οι ακόλουθες πληροφορίες και ιδιότητες. Ο έλεγχος αυτός πρέπει να γίνεται υπό ρεαλιστικές συνθήκες. Εάν αυτό δεν είναι δυνατό στο εργαστήριο, οι δοκιμές αυτές πρέπει να  πραγματοποιούνται υπό πραγματικές συνθήκες που αντιστοιχούν στην προβλεπόμενη χρήση:  α) οι κατασκευαστικές και χαρακτηριστικές ιδιότητες, συμπεριλαμβανομένης της χημικής σύνθεσης, του βαθμού ανάμειξης και, εφόσον απαιτείται, των διαστάσεων και της κατανομής του μεγέθους των κόκκων- β) η φυσική και χημική σταθερότητα της εκρηκτικής ύλης υπό όλες τις περιβαλλοντικές συνθήκες στις οποίες ενδέχεται να εκτεθεί- γ) η ευαισθησία σε κρούση και τριβή- δ) η συμβατότητα όλων των συστατικών στοιχείων, όσον αφορά τη χημική και τη φυσική τους σταθερότητα- ε) η χημική καθαρότητα του εκρηκτικού- στ) η αντοχή του εκρηκτικού στην επίδραση του νερού όταν πρόκειται να χρησιμοποιηθεί υπό συνθήκες υγρασίας ή παρουσία νερού και όταν οι ιδιότητες λειτουργίας του επηρεάζονται δυσμενώς από το νερό- ζ) η αντοχή σε χαμηλές και υψηλές θερμοκρασίες όταν το εκρηκτικό πρόκειται να αποθηκευθεί ή να χρησιμοποιηθεί σε τέτοιες θερμοκρασίες ενώ η υλική ασφάλεια ή η αξιοπιστία του ενδέχεται να επηρεάζονται δυσμενώς από την ψύξη ή τη θέρμανση κάποιου  συστατικού στοιχείου ή της εκρηκτικής ύλης στο σύνολό της- η) η καταλληλότητα της εκρηκτικής ύλης για χρήση σε επικίνδυνο περιβάλλον (π.χ. περιβάλλον που έχει καταστεί επικίνδυνο από εκρηκτικά αέρια ανθρακωρυχείου, θερμές μάζες κ.λπ.) εφόσον πρόκειται να χρησιμοποιηθεί υπό αυτές τις συνθήκες- θ) στοιχεία ασφάλειας κατά της άκαιρης ή ακούσιας πυροδότησης ή ανάφλεξης- ι) η ορθή γόμωση και λειτουργία της εκρηκτικής ύλης όταν χρησιμοποιείται κατά προορισμόν- ια) οι κατάλληλες οδηγίες και, εφόσον απαιτείται, ενδείξεις σχετικά με τον ασφαλή χειρισμό, αποθήκευση, χρήση και διάθεση, στην ή τις επίσημες γλώσσες του κράτους προορισμού- ιγ) η δυνατότητα της εκρηκτικής ύλης, του περιβλήματος ή άλλων συστατικών της να ανθίστανται στη φθορά κατά τη διάρκεια της αποθήκευσης, έως την ημερομηνία λήξεως που ορίζει ο κατασκευαστής.  2. Οι διάφορες ομάδες εκρηκτικών υλών πρέπει τουλάχιστον να πληρούν επίσης τις ακόλουθες απαιτήσεις:  Α. Εκρηκτικές ύλες ανατινάξεων α) Η προτεινόμενη μέθοδος πυροδοτήσεως πρέπει να εξασφαλίζει την ασφαλή, αξιόπιστη και πλήρη έκρηξη της εκρηκτικής ύλης ανατινάξεων. Στην περίπτωση της μελάνης πυρίτιδας επαληθεύεται η ικανότητα ανάφλεξης- β) οι εκρηκτικές ύλες ανατινάξεων υπό μορφή φυσιγγίου πρέπει να μεταδίδουν την έκρηξη με ασφάλεια και αξιοπιστία από το ένα άκρο της στήλης φυσιγγίων στο άλλο- γ) τα παραγόμενα αέρια από τις εκρηκτικές ύλες ανατινάξεων που προορίζονται για υπόγεια χρήση δεν θα πρέπει να περιέχουν μονοξείδιο του άνθρακος, νιτρώδη και άλλα αέρια, ατμούς ή αιωρούμενα στερεά κατάλοιπα, σε ποσότητες επιβλαβείς για την υγεία υπό  κανονικές συνθήκες χρήσεως.  Β. Ακαριαίες θρυαλλίδες, θρυαλλίδες ασφαλείας και πυροδοτικές θρυαλλίδες α) Το περίβλημα των ακαριαίων θρυαλλίδων, των θρυαλλίδων ασφαλείας και των πυροδοτικών θρυαλλίδων πρέπει να έχει τη δέουσα μηχανική αντοχή και να προστατεύει δεόντως το εκρηκτικό γέμισμα όταν εκτίθεται σε κανονική μηχανική καταπόνηση- β) οι παράμετροι για το χρόνο καύσεως των θρυαλλίδων ασφαλείας πρέπει να αναφέρονται και να ανταποκρίνονται προς την πραγματικότητα- γ) οι επιλεγόμενες ακαριαίες θρυαλλίδες πρέπει να μπορούν να πυροδοτούνται αξιόπιστα, να έχουν επαρκή πυροδοτική ικανότητα και να πληρούν τις οριζόμενες απαιτήσεις, ακόμα και μετά την αποθήκευση σε υγρούς και θερμούς χώρους.  Γ. Πυροκροτητές (συμπεριλαμβανομένων και των εγκαιροφλεγών πυροκροτητών) α) Οι πυροκροτητές πρέπει να πυροδοτούν αξιόπιστα την έκρηξη των εκρηκτικών υλών οι οποίες πρόκειται να χρησιμοποιηθούν μαζί με αυτούς υπό όλες τις προβλέψιμες συνθήκες χρήσεως- β) οι εγκαιροφλεγείς πυροκροτητές πρέπει να μπορούν να πυροδοτούνται αξιόπιστα- γ) η ικανότητα πυροδοτήσεως δεν πρέπει να επηρεάζεται δυσμενώς από την υγρασία- δ) οι χρόνοι καθυστέρησης των εγκαιροφλεγών πυροκροτητών πρέπει να είναι επαρκώς όμοιοι, ώστε ο κίνδυνος αλληλοεπικάλυψης των χρόνων καθυστέρησης των διαδοχικών χρονικών φάσεων να είναι αμελητέος- ε) τα ηλεκτρικά χαρακτηριστικά των ηλεκτρικών πυροκροτητών πρέπει να αναγράφονται στη συσκευασία (π.χ. ελάχιστο ρεύμα πυροδότησης, αντίσταση κ.λπ.)- στ) τα σύρματα των ηλεκτρικών πυροκροτητών πρέπει να έχουν επαρκή μηχανική αντοχή. Η συσκευασία των ηλεκτρικών πυροκροτητών πρέπει να φέρει την απαιτούμενη θωράκιση κατά τυχαίας πυροδότησης από ραδιοσυχνότητες.  Δ. Προωθητικές ύλες και προωθητικές ύλες πυραύλων α) Οι ύλες αυτές δεν πρέπει να πυροκροτούν ή να εκρήγνυνται εφόσον χρησιμοποιούνται σύμφωνα με τον προορισμό τους- β) οι προωθητικές ύλες πρέπει να σταθεροποιούνται για να προλαμβάνεται η αποσύνθεσή τους, εφόσον απαιτείται (π.χ. τα παράγωγα της νιτροκυτταρίνης)- γ) οι προωθητικές ύλες των πυραύλων εφόσον παράγονται δια συμπίεσης ή χύτευσης δεν θα πρέπει να φέρουν μη προβλεπόμενες ρωγμές ή φυσαλλίδες αερίου.   ΠΑΡΑΡΤΗΜΑ ΙΙ  1. ΕΝΟΤΗΤΑ Β: Εξέταση "τύπου ΕΚ" 1. Η ενότητα αυτή περιγράφει το τμήμα της διαδικασίας με το οποίο ένας κοινοποιημένος οργανισμός διαπιστώνει και βεβαιώνει ότι ένα δείγμα, αντιπροσωπευτικό της σχετικής παραγωγής, ικανοποιεί τις αντίστοιχες διατάξεις της παρούσας οδηγίας.  2. Η αίτηση εξέτασης "τύπου ΕΚ" υποβάλλεται από τον κατασκευαστή ή τον εγκατεστημένο στην Κοινότητα εντολοδόχο του σε έναν κοινοποιημένο οργανισμό της εκλογής του.  Η αίτηση περιλαμβάνει:  - το όνομα και τη διεύθυνση του κατασκευαστή και, εφόσον η αίτηση υποβάλλεται από τον εντολοδόχο, το όνομα και τη διεύθυνσή του,  - γραπτή δήλωση ότι η ίδια αίτηση δεν έχει υποβληθέι σε άλλο κοινοποιημένο οργανισμό,  - τον τεχνικό φάκελο που περιγράφεται στο σημείο 3.  Ο αιτών θέτει στη διάθεση του κοινοποιημένου οργανισμού ένα δείγμα, αντιπροσωπευτικό της εν λόγω παραγωγής, το οποίο στο εξής ονομάζεται "τύπος". Ο κοινοποιημένος οργανισμός μπορεί να ζητά και άλλα δείγματα, εφόσον αυτό απαιτείται για τη διεξαγωγή του  προγράμματος δοκιμών.  3. Ο τεχνικός φάκελος πρέπει να επιτρέπει να αξιολογείται η πιστότητα του προϊόντος προς τις απαιτήσεις της οδηγίας. Πρέπει να καλύπτει, στο βαθμό που αυτό απαιτείται για την αξιολόγηση, το σχεδιασμό, την κατασκεύη και τη λειτουργία του προϊόντος και να  περιλαμβάνει, στο βαθμό που αυτό απαιτείται για την αξιολόγηση:  - γενική περιγραφή του τύπου,  - αρχικά και κατασκευαστικά σχέδια, καθώς και διαγράμματα συστατικών μερών, υποσυγκροτημάτων, κυκλωμάτων κ.λπ.,  - τις περιγραφές και εξηγήσεις που είναι αναγκαίες για την κατανόηση των προαναφερόμενων σχεδίων και διαγραμμάτων και της λειτουργίας του προϊόντος,  - κατάλογο των προτύπων που αναφέρονται στο άρθρο 4 και τα οποία εφαρμόζονται πλήρως ή εν μέρει, καθώς και περιγραφή των λύσεων που εφαρμόζει ο κατασκευαστής για να ανταποκριθεί στις βασικές απαιτήσεις, στην περίπτωση κατά την οποία δεν εφαρμόζονται τα  πρότυπα που αναφέρονται στο άρθρο 4,  - τα αποτέλεσμα των υπολογισμών σχεδιασμού, των πραγματοποιηθεισών εξετάσεων,  - τις εκθέσεις δοκιμών.  4. Ο κοινοποιημένος οργανισμός:  4.1. εξετάζει τον τεχνικό φάκελο, επαληθεύει ότι ο τύπος έχει κατασκευαστεί σύμφωνα με τον τεχνικό φάκελο και προσδιορίζει τα στοιχεία τα οποία σχεδιάστηκαν σύμφωνα με τις σχετικές διατάξεις των προτύπων που αναφέρονται στο άρθρο 4, καθώς και τα  στοιχεία τα οποία σχεδιάστηκαν χωρίς να εφαρμοστούν οι σχετικές διατάξεις των προτύπων αυτών- 4.2. διεξάγει ή αναθέτει σε τρίτους τη διεξαγωγή των κατάλληλων ελέγχων και των απαραίτητων δοκιμών ώστε να ελέγξει κατά πόσο, στην περίπτωση κατά την οποία δεν εφαρμόστηκαν τα πρότυπα που αναφέρονται στο άρθρο 4, οι λύσεις τις οποίες ακολούθησε ο  κατασκευαστής πληρούν τις βασικές απαιτήσεις της οδηγίας- 4.3. διεξάγει ή αναθέτει σε τρίτους τη διεξαγωγή των κατάλληλων ελέγχων και των απαραίτητων δοκιμών ώστε να ελέγξει κατά πόσο, στην περίπτωση κατά την οποία ο κατασκευαστής επέλεξε να εφαρμόσει τα σχετικά πρότυπα, τα πρότυπα αυτά έχουν όντως  εφαρμοστεί- 4.4. συμφωνεί με τον αιτούντα τον τόπο στον οποίο θα διεξαχθούν οι έλεγχοι και οι απαραίτητες δοκιμές.  5. Στην περίπτωση που ο τύπος πληροί τις σχετικές διατάξεις της παρούσας οδηγίας, ο κοινοποιημένος οργανισμός χορηγεί στον αιτούντα βεβαίωση εξέτασης τύπου ΕΚ. Η βεβαίωση περιέχει το όνομα και τη διεύθυνση του κατασκευαστή, τα συμπεράσματα του ελέγχου  και τα απαραίτητα στοιχεία για την αναγνώριση του εγκεκριμένου τύπου.  Ο κοινοποιημένος οργανισμός προσαρτά στη βεβαίωση κατάλογο των σημαντικών τμημάτων του τεχνικού φακέλου και φυλάσσει αντίγραφο του καταλόγου αυτού.  Σε περίπτωση που ο οργανισμός δεν χορηγεί πιστοποιητικό τύπου στον κατασκευαστή ή στον εντολοδόχο του που είναι εγκατεστημένος στην Κοινότητα, ο εν λόγω οργανισμός αιτιολογεί λεπτομερώς την άρνησή του.  Πρέπει να προβλέπεται διαδικασία προσφυγής. 6. Ο αιτών ενημερώνει τον κοινοποιημένο οργανισμό που έχει στην κατοχή του τον τεχνικό φάκελο της βεβαίωσης τύπου ΕΚ για οποιαδήποτε τροποποίηση του εγκεκριμένου προϊόντος για την οποία πρέπει να χορηγηθεί νέα έγκριση όταν οι τροποποιήσεις αυτές μπορούν  να επηρεάσουν την πιστότητα προς τις βασικές απαιτήσεις ή προς τις προβλεπόμενες προϋποθέσεις χρησιμοποίησης του προϊόντος. Η νέα αυτή έγκριση χορηγείται υπό μορφή προσθήκης στην αρχική βεβαίωση εξέτασης τύπου ΕΚ.  7. Κάθε κοινοποιημένος οργανισμός κοινοποιεί στους άλλους κοινοποιημένους οργανισμούς τις χρήσιμες πληροφορίες που αφορούν τις βεβαίωσεις εξέτασης τύπου ΕΚ και τις προσθήκες που χορηγούνται και ανακαλούνται.  8. Οι υπόλοιποι κοινοποιημένοι οργανισμοί μπορούν να λαμβάνουν αντίγραφα των βεβαιώσεων εξέτασης τύπου ΕΚ ή/και των προσθηκών τους. Τα παραρτήματα των βεβαιώσεων φυλάσσονται στη διάθεση των υπόλοιπων κοινοποιημένων οργανισμών.  9. Ο κατασκευαστής ή ο εντολοδόχος του που είναι εγκατεστημένος στην Κοινότητα φυλάσσει, μαζί με τον τεχνικό φάκελο, αντίγραφο των βεβαιώσεων εξέτασης τύπου ΕΚ και των σχετικών προσθηκών για περίοδο τουλάχιστον δέκα ετών από την τελευταία ημερομηνία  κατασκευής του προϊόντος.  Όταν ούτε ο κατασκευαστής, ούτε ο εντολοδόχος του είναι εγκατεστημένοι στην Κοινότητα, υπεύθυνο για τη διατήρηση του τεχνικού φακέλου στη διάθεση των αρμοδίων αρχών είναι το πρόσωπο που είναι υπεύθυνο για τη διάθεση του προϊόντος στην κοινοτική αγορά.  2. ΕΝΟΤΗΤΑ Γ: Πιστότητα προς τον τύπο 1. Αυτή η ενότητα περιγράφει το μέρος της διαδικασίας με το οποίο ο κατασκευαστής ή ο εντολοδόχος του που είναι εγκατεστημένος στην Κοινότητα βεβαιώνει και δηλώνει ότι οι εκρηκτικές ύλες είναι σύμφωνες προς τον τύπο που περιγράφεται στη βεβαίωση  εξέτασης τύπου ΕΚ και πληρούν τις σχετικές απαιτήσεις της παρούσας οδηγίας. Ο κατασκευαστής επιθέτει τη σήμανση CE σε κάθε εκρηκτικό και συντάσσει γραπτή δήλωση πιστότητας.  2. Ο κατασκευαστής λαμβάνει όλα τα απαραίτητα μέτρα ώστε η διαδικασία κατασκευής να εξασφαλίζει την πιστότητα των κατασκευαζόμενων προϊόντων προς τον τύπο που περιγράφεται στη βεβαίωση εξέτασης τύπου ΕΚ και προς τις απαιτήσεις της παρούσας οδηγίας.  3. Ο κατασκευαστής ή ο εντολοδόχος του φυλάσσει αντίγραφο της δήλωσης πιστότητας για περίοδο τουλάχιστον δέκα ετών από την τελευταία ημερομηνία κατασκεύης του προϊόντος.  Όταν ούτε ο κατασκευαστής ούτε ο εντολοδόχος του είναι εγκατεστημένοι στην Κοινότητα, υπεύθυνο για τη διατήρηση του τεχνικού φακέλου στη διάθεση των αρμοδίων αρχών είναι το πρόσωπο που είναι υπεύθυνο για τη διάθεση του προϊόντος στην κοινοτική αγορά.  4. Ο κατασκευαστής επιλέγει κοινοποιημένο οργανισμό, ο οποίος πραγματοποιεί ή αναθέτει σε άλλους τον έλεγχο του προϊόντος κατά τυχαία χρονικά διαστήματα. Ο κοινοποιημένος οργανισμός λαμβάνει επιτόπου κατάλληλο δείγμα του τελικού προϊόντος το οποίο  ελέγχεται, ενώ επίσης πραγματοποιούνται οι κατάλληλες δοκιμές, όπως ορίζονται στο ή στα εφαρμοζόμενα πρότυπα του άρθρου 4, ή ισοδύναμες δοκιμές προκειμένου να ελεγχθεί εάν η παραγωγή συμφωνεί προς τις απαιτήσεις της αντίστοιχης οδηγίας. Σε περίπτωση  που, κατόπιν ελέγχου, αποδειχθεί ότι ένα ή περισσότερα δείγματα προϊόντων δεν συμφωνούν προς τις απαιτήσεις, ο κοινοποιημένος οργανισμός λαμβάνει τα κατάλληλα μέτρα.  Κατά τη διάρκεια της διαδικασίας κατασκευής, ο κατασκευαστής επιθέτει, υπό την ευθύνη του κοινοποιημένου οργανισμού, το σύμβολο αναγνώρισης του τελευταίου.  3. ΕΝΟΤΗΤΑ Δ: Διασφάλιση ποιότητας παραγωγής 1. Η ενότητα αυτή περιγράφει τη διαδικασία με την οποία ο κατασκευαστής, ο οποίος πληροί τις υποχρεώσεις του σημείου 2, βεβαιώνει καν δηλώνει ότι τα εν λόγω εκρηκτικά είναι σύμφωνα προς τον τύπο που περιγράφεται στη βεβαίωση εξέτασης τύπου ΕΚ και  πληρούν τις σχετικές απαιτήσεις της παρούσας οδηγίας. Ο κατασκευαστής επιθέτει τη σήμανση CE σε κάθε εκρηκτικό και συντάσσει γραπτή δήλωση πιστότητας. Η σήμανση CE συνοδεύεται από το αναγνωριστικό σύμβολο του κοινοποιημένου οργανισμού ο οποίος είναι  υπεύθυνος για την επιτήρηση που αναφέρεται στο σημείο 4.  2. Ο κατασκευαστής πρέπει να εφαρμόζει εγκεκριμένο σύστημα ποιότητας της παραγωγής και να διενεργεί επιθεώρηση και δοκιμές των τελικών προϊόντων όπως προβλέπεται στο σημείο 3. Υπόκειται στην επιτήρηση που αναφέρεται στο σημείο 4.  3. Σύστημα ποιότητας 3.1. Ο κατασκευαστής υποβάλλει σε κοινοποιημένο οργανισμό της επιλογής του αίτηση αξιολόγησης του συστήματος ποιότητας που διαθέτει για τα προϊόντα του.  Η αίτηση αυτή περιέχει:  - όλες τις κατάλληλες πληροφορίες για την κατηγορία των προβλεπόμενων προϊόντων,  - το φάκελο του συστήματος ποιότητας,  - τον τεχνικό φάκελο σχετικά με τον εγκεκριμένο τύπο και αντίγραφο της βεβαίωσης εξέτασης τύπου ΕΚ.  3.2. Το σύστημα ποιότητας πρέπει να διασφαλίζει την πιστότητα των προϊόντων προς τον τύπο που περιγράφεται στη βεβαίωση εξέτασης τύπου ΕΚ και προς τις απαιτήσεις της οδηγίας που ισχύουν γι' αυτά.  Όλα τα στοιχεία, απαιτήσεις και διατάξεις που εφαρμόζει ο κατασκευαστής πρέπει να συγκεντρώνονται συστηματικά και να απαρτίζουν φάκελο υπό τη μορφή γραπτών μέτρων, διαδικασιών και οδηγιών. Ο φάκελος αυτός του συστήματος ποιότητας πρέπει να επιτρέπει την  ενιαία ερμηνεία των προγραμμάτων, σχεδίων, εγχειριδίων και φακέλων ποιότητας.  Ο φάκελος αυτός περιέχει, ιδίως, κατάλληλη περιγραφή:  - των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον αφορά την ποιότητα των εκρηκτικών,  - των μεθόδων κατασκευής, των τεχνικών ελέγχου και διασφάλισης της ποιότητας και των συστηματικών διαδικασιών και δραστηριοτήτων που θα χρησιμοποιηθούν,  - των εξετάσεων και των δοκιμών που θα διεξάγονται πριν, κατά και μετά την κατασκευή, και της συχνότητας διεξαγωγής τους,  - των φακέλων ποιότητας, όπως είναι οι εκθέσεις επιθεώρησης και τα στοιχεία δοκιμώ και βαθμονόμησης, οι εκθέσεις προσόντων του αρμόδιου προσωπικού κ.λπ.,  - των μέσων επιτήρησης που επιτρέπουν να ελέγχεται η επίτευξη της απαιτούμενης ποιότητας των εκρηκτικών και η αποτελεσματική λειτουργία του συστήματος ποιότητας.  3.3. Ο κοινοποιημένος οργανισμός αξιολογεί το σύστημα ποιότητας για να διαπιστώσει εάν ανταποκρίνεται στις απαιτήσεις που αναφέρονται στο σημείο 3.2 και τεκμαίρει ότι τα συστήματα ποιότητας που εφαρμόζουν το αντίστοιχο εναρμονισμένο πρότυπο  ανταποκρίνονται προς τις απαιτήσεις αυτές. Η ομάδα ελεγκτών περιλαμβάνει ένα τουλάχιστον μέλος με πείρα όσον αφορά την αξιολόγηση της τεχνολογίας του σχετικού προϊόντος. Η διαδικασία αξιολόγησης περιλαμβάνει επίσκεψη επιθεώρησης στις εγκαταστάσεις του  κατασκευαστή.  Η απόφαση κοινοποιείται στον κατασκευαστή και περιλαμβάνει τα συμπεράσματα του ελέγχου και την αιτιολογημένη απόφαση αξιολόγησης.  3.4. Ο κατασκευαστής αναλαμβάνει τη δέσμευση να πληροί τις υποχρεώσεις που απορρέουν από το σύστημα ποιότητας, όπως έχει εγκριθεί, και να το συντηρεί ώστε να παραμένει κατάλληλο και αποτελεσματικό.  Ο κατασκευαστής ή ο εντολοδόχος του ενημερώνει τον κοινοποιημένο οργανισμό ο οποίος ενέκρινε το σύστημα ποιότητας για κάθε μελετώμενη προσαρμογή του συστήματος ποιότητας.  Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το τροποποιημένο σύστημα ποιότητας θα εξακολουθεί να πληροί τις απαιτήσεις που αναφέρονται στο σημείο 3.2 ή κατά πόσον πρέπει να γίνει νέα αξιολόγηση.  Ο κοινοποιημένος οργανισμός κοινοποιεί την απόφασή του στον κατασκευαστή. Η κοινοποίηση περιέχει τα συμπεράσματα του ελέγχου και την αιτιολογημένη απόφαση αξιολόγησης.  4. Επιτήρηση υπό την ευθύνη του κοινοποιημένου οργανισμού 4.1. Σκοπός της επιτήρησης είναι να διασφαλίζεεται ότι ο κατασκευαστής πληροί ορθώς τις υποχρεώσεις οι οποίες απορρέουν από το εγκεκριμένο σύστημα ποιότητας.  4.2. Ο κατασκευαστής επιτρέπει στον κοινοποιημένο οργανισμό την πρόσβαση, για λόγους επιθεώρησης, στους χώρους κατασκευής, επιθεώρησης, δοκιμών και αποθήκευσης, και του παρέχει όλες τις απαραίτητες πληροφορίες, και ιδίως:  - το φάκελο του συστήματος ποιότητας,  - τους φακέλους ποιότητας, όπως: εκθέσεις επιθεώρησης και στοιχεία δοκιμών και βαθμονόμησης, εκθέσεις προσόντων του αρμόδιου προσωπικού κ.λπ.  4.3. Ο κοινοποιημένος οργανισμός διεξάγει, κατά τακτά διαστήματα, ελέγχους προκειμένου να βεβαιωθεί ότι ο κατασκευαστής διατηρείκαι εφαρμόζει το σύστημα ποιότητας- χορηγεί έκθεση ελέγχου στον κατασκευαστή.  4.4. Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον κατασκευαστή. Κατά τη διάρκεια των επισκέψεων αυτών, ο κοινοποιημένος οργανισμός μπορεί να διεξάγει ή να αναθέτει σε τρίτους να διεξαγάγουν δοκιμές για να  εξακριβωθεί η ορθή λειτουργία του συστήματος ποιότητας, εφόσον αυτό είναι αναγκαίο. Ο κοινοποιημένος οργανισμός χορηγεί στον κατασκευαστή έκθεση επίσκεψης και, αν πραγματοποιήθηκε δοκιμή, έκθεση δοκιμής.  5. Ο κατασκευαστής διατηρεί στη διάθεση των εθνικών αρχών για δέκα τουλάχιστον έτη από την τελευταία ημερομηνία κατασκευής του προϊόντος:  - το φάκελο που προβλέπεται στο σημείο 3.1 δεύτερη περίπτωση,  - τις προσαρμογές που προβλέπονται στο σημείο 3.4 δεύτερο εδάφιο,  - τις αποφάσεις και εκθέσεις του κοινοποιημένου οργανισμού που προβλέπονται στο σημείο 3.4 τελευταίο εδάφιο και στα σημεία 4.3 και 4.4.  6. Κάθε κοινοποιημένος οργανισμός κοινοποιεί στους άλλους κοινοποιημένους οργανισμούς τις σχετικές πληροφορίες που αφορούν τις εγκρίσεις συστημάτων ποιότητας που χορηγούνται και ανακαλούνται.  4. ΕΝΟΤΗΤΑ Ε: Διασφάλιση ποιότητας προϊόντων 1. Η ενότητα αυτή περιγράφει τη διαδικασία με την οποία ο κατασκευαστής ο οποίος πληροί τις υποχρεώσεις του σημείου 2 βεβαιώνει και δηλώνει ότι οι εκρηκτικές ύλες συμμορφούνται προς τον τύπο που περιγράφεται στη βεβαίωση εξέτασης τύπου ΕΚ. Ο  κατασκευαστής επιθέτει το σήμα CE σε κάθε εκρηκτική ύλη και συντάσσει γραπτή δήλωση πιστότητας. Το σήμα CΕ συνοδεύεται από το αναγνωριστικό σύμβολο του κοινοποιημένου οργανισμού ο οποίος είναι υπεύθυνος για την επιτήρηση που προβλέπεται στο σημείο 4.  2. Ο κατασκευαστής εφαρμόζει εγκεκριμένο σύστημα ποιότητας για την τελική επιθεώρηση των εκρηκτικών υλών και για τις δοκιμές, όπως ορίζει το σημείο 3. Υπόκειται στην επιτήρηση που προβλέπεται στο σημείο 4.  3. Σύστημα ποιότητας 3.1. Ο κατασκευαστής υποβάλλει σε κοινοποιημένο οργανισμό της εκλογής του αίτηση αξιολόγησης του συστήματος ποιότητας που διαθέτει για τις εκρηκτικές ύλες.  Η αίτηση περιλαμβάνει:  - όλες τις κατάλληλες πληροφορίες για την κατηγορία των σχετικών εκρηκτικών υλών,  - το φάκελο του συστήματος ποιότητας,  - ενδεχομένως, τον τεχνικό φάκελο του εγκεκριμένου τύπου και αντίγραφο της βεβαίωσης εξέτασης τύπου ΕΚ.  3.2. Στα πλαίσια του συστήματος ποιότητας, εξετάζεται κάθε εκρηκτική ύλη και διεξάγονται κατάλληλες δοκιμές, όπως ορίζονται στο ή στα σχετικά πρότυπα που αναφέρονται στο άρθρο 4 ή διεξάγονται ισοδύναμες δοκιμές προκειμένου να διαπιστωθεί η πιστότητά  τους προς τις σχετικές απαιτήσεις της οδηγίας. Όλα τα στοιχεία, απαιτήσεις και διατάξεις που εφαρμόζει ο κατασκευαστής πρέπει να περιέχονται, κατά συστηματικό και τακτικό τρόπο, σε ένα φάκελο, υπό μορφή γραπτών μέτρων, διαδικασίων και οδηγιών. Ο φάκελος  αυτός του συστήματος ποιότητας επιτρέπει την ενιαία ερμηνεία των προγραμμάτων, σχεδίων, εγχειριδίων και φακέλων ποιότητας.  Ο φάκελος περιέχει, ιδίως, κατάλληλη περιγραφή:  - των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον αφορά την ποιότητα των προϊόντων,  - των ελέγχων και των δοκιμών οι οποίες θα διεξαχθούν μετά την κατασκευή,  - των μέσων παρακολούθησης της αποτελεσματικής λειτουργίας του συστήματος ποιότητας,  - των φακέλων ποιότητας, όπως εκθέσεις επιθεώρησης και στοιχεία δοκιμών, στοιχεία βαθμονόμησης, εκθέσεις προσόντων του αρμόδιου προσωπικού, κ.λπ.  3.3. Ο κοινοποιημένος οργανισμός αξιολογεί το σύστημα ποιότητας για να διαπιστώσει εάν ανταποκρίνεται στις απαιτήσεις που αναφέρονται στο σημείο 3.2 και τεκμαίρει ότι τα συστήματα ποιότητας τα οποία εφαρμόζουν το σχετικό εναρμονισμένο πρότυπο  ανταποκρίνονται προς τις απαιτήσεις αυτές.  Η ομάδα ελεγκτών περιλαμβάνει ένα τουλάχιστον μέλος, το οποίο έχει, ως αξιολογητής, πείρα της τεχνολογίας του εν λόγω προϊόντος. Η διαδικασία αξιολόγησης περιλαμβάνει επίσκεψη στις εγκαταστάσεις του κατασκευαστή.  Η απόφαση κοινοποιείται στον κατασκευαστή και περιλαμβάνει τα συμπεράσματα του ελέγχου και την αιτιολογημένη απόφαση αξιολόγησης.  3.4. Ο κατασκευαστής αναλαμβάνει τη δέσμευση να πληροί τις υποχρεώσεις που απορρέουν από το σύστημα ποιότητας, όπως έχει εγκριθεί, και να το συντηρεί ώστε να παραμένει κατάλληλο και αποτελεσματικό.  Ο κατασκευαστής ή ο εντολοδόχος του ενημερώνουν τον κοινοποιημένο οργανισμό ο οποίος ενέκρινε το σύστημα ποιότητας για κάθε μελετώμενη προσαρμογή του συστήματος ποιότητας.  Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το τροποποιημένο σύστημα ποιότητας θα εξακολουθεί να πληροί τις απαιτήσεις που αναφέρονται στο σημείο 3.2 ή κατά πόσον είναι απαραίτητη νέα αξιολόγηση.  Ο κοινοποιημένος οργανισμός κοινοποιεί την απόφασή του στον κατασκευαστή. Η κοινοποίηση περιέχει τα συμπεράσματα του ελέγχου και την αιτιολογημένη απόφαση αξιολόγησης.  4.1. Σκοπός της επιτήρησης είναι να διαφαλίζεται ότι ο κατασκευαστής πληροί ορθά τις υποχρεώσεις οι οποίες απορρέουν από το εγκεκριμένο σύστημα ποιότητας.  4.2. Ο κατασκευαστής επιτρέπει στον κοινοποιημένο οργανισμό την πρόσβαση, για λόγους επιθεώρησης, στους χώρους επιθεώρησης, δοκιμών και αποθήκευσης και του παρέχει όλες τις απαραίτητες πληροφορίες, και ιδίως:  - το φάκελο του συστήματος ποιότητας,  - τον τεχνικό φάκελο,  - τους φακέλους ποιότητας, όπως εκθέσεις επιθεώρησης και στοιχεία δοκιμών, στοιχεία βαθμονόμησης, εκθέσεις προσόντων του αρμόδιου προσωπικού, κ.λπ.  4.3. Ο κοινοποιημένος οργανισμός διεξάγει κατά τακτά διαστήματα ελέγχους για να βεβαιώνεται ότι ο κατασκευαστής διατηρεί και εφαρμόζει το σύστημα ποιότητας και χορηγεί στον κατασκευαστή έκθεση ελέγχου.  4.4. Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον κατασκευαστή. Κατά τη διάρκεια των επισκέψεων αυτών, ο κοινοποιημένος οργανισμός μπορεί να διεξάγει ή να αναθέτει σε τρίτους να διεξαγάγουν δοκιμές για να  εξακριβωθεί η ορθή λειτουργία του συστήματος ποιότητας, εφόσον αυτό είναι αναγκαίο. Ο κοινοποιημένος οργανισμός χορηγεί στον κατασκευαστή έκθεση επίσκεψης και, αν πραγματοποιήθηκε δοκιμή, έκθεση δοκιμής.  5. Ο κατασκευαστής διατηρεί στη διάθεση των εθνικών αρχών για δέκα τουλάχιστον έτη από την τελευταία ημερομηνία κατασκευής του προϊόντος:  - το φάκελο που προβλέπεται στο σημείο 3.1 δεύτερη περίπτωση,  - τις προσαρμογές που προβλέπονται στο σημείο 3.4 δεύτερο εδάφιο,  - τις αποφάσεις και εκθέσεις του κοινοποιημένου οργανισμού που προβλέπονται στο σημείο 3.4 τελευταίο εδάφιο και στα σημεία 4.3 και 4.4.  6. Κάθε κοινοποιημένος οργανισμός κοινοποιεί στους άλλους κοινοποιημένους οργανισμούς τις σχετικές πληροφορίες που αφορούν τις εγκρίσεις συστημάτων ποιότητας που χορηγούνται και ανακαλούνται.  5. ΕΝΟΤΗΤΑ ΣΤ: Εξακρίβωση επί προϊόντων 1. Η ενότητα αυτή περιγράφει τη διαδικασία με την οποία ο κατασκευαστής ή ο εγκατεστημένος στην Κοινότητα εξουσιοδοτημένος αντιπρόσωπός του βεβαιώνει και δηλώνει ότι τα εκρηκτικά που υποβλήθηκαν στις διατάξεις του σημείου 3 είναι σύμφωνα προς τον τύπο  που περιγράφεται στο πιστοποιητικό εξέτασης τύπου ΕΚ και πληρούν τις απαιτήσεις της παρούσας οδηγίας.  2. Ο κατασκευαστής λαμβάνει όλα τα αναγκαία μέτρα ώστε η διαδικασία κατασκευής να εξασφαλίζει την συμμόρφωση των εκρηκτικών προς τον τύπο που περιγράφεται στο πιστοποιητικό εξέτασης τύπου ΕΚ και προς τις απαιτήσεις της παρούσας οδηγίας. Ο κατασκευαστής  επιθέτει το σήμα CE κάθε εκρηκτικό και συντάσσει δήλωση συμμόρφωσης.  3. Ο κοινοποιημένος οργανισμός πραγματοποιεί τις κατάλληλες εξετάξεις και δοκιμές προκειμένου να εξακριβώσει κατά πόσο το εκρηκτικό είναι σύμφωνα με τις οικείες απαιτήσεις της οδηγίας, με έλεγχο και δοκιμή κάθε εκρηκτικού όπως ορίζεται στο σημείο 4.  Ο κατασκευαστής ή ο εντολοδόχος του φυλάσσει αντίγραφο της δήλωσης συμμόρφωσης για περίοδο τουλάχιστον δέκα ετών από την τελευταία ημερομηνία κατασκευής του εκρηκτικού.  4. Εξακρίβωση με εξέταση και δοκιμή της κάθε συσκευής 4.1. Όλα τα εκρηκτικά εξετάζονται ατομικά και διεξάγονται κατάλληλες δοκιμές, που ορίζονται στο αναφερόμενο στο άρθρο 4 πρότυπο ή πρότυπα, ή άλλες ισοδύναμες δοκιμές προκειμένου να επαληθευθεί η συμμόρφωσή τους προς τον τύπο όπως περιγράφεται στην  βεβαίωση εξέτασης τύπου ΕΚ και προς τις απαιτήσεις της παρούσας οδηγίας.  4.2. Ο κοινοποιημένος οργανισμός επιθέτει ή φροντίζει να επιτεθεί το αναγνωριστικό σύμβολό του σε κάθε εγκεκριμένη συσκευή και συντάσσει γραπτή βεβαίωση συμμόρφωσης σχετικά με τις πραγματοποιηθείσες δοκιμές.  4.3. Ο κατασκευαστής ή ο εντολοδόχος του είναι σε θέση να επιδείξει, εφόσον ζητηθεί, τις βεβαιώσεις συμμόρφωσης του κοινοποιημένου οργανισμού.  6. ΕΝΟΤΗΤΑ Ζ: Εξακρίβωση ανά μονάδα 1. Η ενότητα αυτή περιγράφει τη διαδικασία με την οποία ο κατασκευαστής βεβαιώνει και δηλώνει ότι η εκρηκτική ύλη για την οποία δόθηκε η βεβαίωση που αναφέρεται στο σημείο 2, είναι σύμφωνη προς τις απαιτήσεις της οδηγίας. Ο κατασκευαστής επιθέτει το  σήμα CE επί του εκρηκτικού και συντάσσει δήλωση συμμόρφωσης.  2. Ο κοινοποιημένος οργανισμός εξετάζει την εκρηκτική ύλη και διεξάγει τις κατάλληλες δοκιμές, που ορίζονται στο αναφερόμενο στο άρθρο 4 σχετικό πρότυπο ή πρότυπα, ή ισοδύναμες δοκιμές προκειμένου να εξακριβωθεί η συμμόρφωσή της προς τις σχετικές  απαιτήσεις της οδηγίας.  Ο κοινοποιημένος οργανισμός επιθέτει ή φροντίζει να επιτεθεί το αναγνωριστικό του σύμβολο στην εγκεκριμένη εκρηκτική ύλη και συντάσσει βεβαίωση συμμόρφωσης σχετική με τις διεξαχθείσες δοκιμές.  3. Ο τεχνικός φάκελος σκοπό έχει να καταστήσει δυνατή την αξιολόγηση της συμμόρφωσης προς τις απαιτήσεις της οδηγίας και την κατανόηση του σχεδιασμού, της κατασκευής και της λειτουργίας της εκρηκτικής ύλης.  Ο τεχνικός φάκελος περιλαμβάνει, στο βαθμό που απαιτείται για την αξιολόγηση:  - γενική περιγραφή του τύπου,  - σχέδιο προμελέτης και κατασκευής, καθώς και διαγράμματα συστατικών μερών, συναρμολογημένων υποσυνόλων, κυκλωμάτων, κ.λπ.,  - τις απαραίτητες περιγραφές και επεξηγήσεις για την κατανόηση των προαναφερομένων σχεδίων και διαγραμμάτων και της λειτουργίας του εκρηκτικού ή του συστήματος προστασίας,  - πίνακα των προτύπων που αναφέρονται στο άρθρο 4 και τα οποία εφαρμόζονται πλήρως ή εν μέρει, καθώς και περιγραφές των λύσεων που εφαρμόζει ο κατασκευαστής για να ανταποκριθεί στις βασικές απαιτήσεις της οδηγίας, στην περίπτωση κατά την οποία δεν  εφαρμόζονται τα πρότυπα που αναφέρονται στο άρθρο 4,  - τα αποτελέσματα των υπολογισμών σχεδιασμού, των εξετάσεων, κ.λπ.,  - τις εκθέσεις δοκιμών.   ΠΑΡΑΡΤΗΜΑ ΙΙΙ   ΕΛΑΧΙΣΤΑ ΚΡΙΤΗΡΙΑ ΠΟΥ ΠΡΕΠΕΙ ΝΑ ΛΑΜΒΑΝΟΝΤΑΙ ΥΠΟΨΗ ΕΚ ΜΕΡΟΥΣ ΤΩΝ ΚΡΑΤΩΝ ΜΕΛΩΝ ΓΙΑ ΤΟΥΣ ΚΟΙΝΟΠΟΙΗΜΕΝΟΥΣ ΟΡΓΑΝΙΣΜΟΥΣ  1. Ο οργανισμός, ο διευθυντής του και το προσωπικό που είναι υπεύθυνο για την διεξαγωγή των δοκιμών εξακρίβωσης δεν επιτρέπεται να είναι  οι σχεδιαστές, οι κατασκευαστές, οι προμηθευτές ή οι χρήστες των εκρηκτικών που επιθεωρούν, ούτε εξουσιοδοτημένοι αντιπρόσωποι των προσώπων αυτών. Δεν επιτρέπεται να επεμβαίνουν άμεσα ή ως εξουσιοδοτημένοι αντιπρόσωποι στο σχεδιασμό, την κατασκευή, την  εμπορία ή τη συντήρηση των εκρηκτικών. Το γεγονός αυτό δεν αποκλείει τη δυνατότητα ανταλλαγών πληροφοριών τεχνικής φύσεως μεταξύ του κατασκευαστή και του οργανισμού. 2. Ο οργανισμός και το προσωπικό του διεξάγουν τις δοκιμές εξακρίβωσης με την μέγιστη επαγγελματική ακεραιότητα και τεχνική επάρκεια και πρέπει να είναι ελεύθεροι από κάθε είδους πίεση και κίνητρο, ιδιαιτέρως οικονομικής φύσεως, που θα μπορούσε να  επηρεάσει την κρίση τους ή τα αποτελέσματα της επιθεώρησης, ιδίως από πρόσωπα ή ομάδα προσώπων του ενδιαφέρονται για τα αποτελέσματα των εξακριβώσεων.  3. Ο οργανισμός πρέπει να έχει στη διάθεσή του το αναγκαίο προσωπικό και τις απαραίτητες εγκαταστάσεις που θα του επιτρέψουν να εκτελέσει με κατάλληλο τρόπο τα διοικητικά και τεχνικά καθήκοντα που συνδέονται με τη διεξαγωγή των εξακριβώσεων- πρέπει,  επίσης να έχει πρόσβαση στον εξοπλισμό που είναι απαραίτητος για διεξαγωγή έκτακτων εξακριβώσεων.  4. Το επιφορτισμένο με τις επιθεωρήσεις προσωπικό πρέπει να διαθέτει:  - καλή τεχνική και επαγγελματική κατάρτιση,  - ικανοποιητική γνώση των απαιτήσεων των δοκιμών που διεξάγει και επαρκή σχετική πείρα,  - την ικανότητα να συντάσει τα απαιτούμενα πιστοποιητικά, πρακτικά και εκθέσεις, όπου και καταγράφονται οι διεξαχθείσες δοκιμές.  5. Πρέπει να εξασφαλίζεται η αμεροληψία του προσωπικού που εκτελεί τις επιθεωρήσεις. Η αμοιβή του δεν εξαρτάται από τον αριθμό των διεξαχθεισών δοκιμών ή από τα αποτελέσματα των δοκιμών αυτών.  6. Ο οργανισμός συνάπτει ασφάλιση αστικής ευθύνης έναντι τρίτων, εκτός εάν το κράτος αναλαμβάνει την κάλυψη των ευθυνών του σύμφωνα με το εθνικό δίκαιο, ή εάν το ίδιο το κράτος μέλος είναι άμεσα υπεύθυνο να εκτελέσει τις δοκιμές.  7. Το προσωπικό του οργανισμού δεσμεύεται από το επαγγελματικό απόρρητο (όχι όμως και έναντι της αρμοδίας διοικητικής αρχής του κράτους όπου ασκεί τις δραστηριότητές του) στα πλαίσια της παρούσας οδηγίας ή οποιασδήποτε διάταξης εσωτερικού δικαίου που  την υλοποιεί.   ΠΑΡΑΡΤΗΜΑ IV   ΣΗΜΑΝΣΗ ΠΙΣΤΟΤΗΤΑΣ  Η σήμανση πιστότητας CE αποτελείται από τα αρχικά "CE" και την ακόλουθη γραφική παράσταση:  Σε περίπτωση σμίκρυνσης ή μεγέθυνσης της σήμανσης, οι αναλογίες της ανωτέρω γραφικής παράστασης πρέπει να τηρηθούν.


Avis juridique important

|

32002L0081

Οδηγία 2002/81/ΕΚ της Επιτροπής, της 10ης Οκτωβρίου 2002, για τροποποίηση της οδηγίας 91/414/EOK του Συμβουλίου ώστε να καταχωρηθεί η flumioxazine ως δραστική ουσία (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 276 της 12/10/2002 σ. 0028 - 0030

Οδηγία 2002/81/ΕΚ της Επιτροπήςτης 10ης Οκτωβρίου 2002για τροποποίηση της οδηγίας 91/414/EOK του Συμβουλίου ώστε να καταχωρηθεί η flumioxazine ως δραστική ουσία(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2002/64/ΕΚ της Επιτροπής(2), και ιδίως το άρθρο 6 παράγραφος 1,Εκτιμώντας τα ακόλουθα:(1) Σύμφωνα με τις διατάξεις του άρθρου 6 παράγραφος 2 της οδηγίας 91/414/ΕΟΚ, στις 2 Μαΐου 1994 η Γαλλία παρέλαβε αίτηση της Sumitomo SA για την καταχώριση της δραστικής ουσίας flumioxazine στο παράρτημα I της οδηγίας 91/414/EΟΚ. Με την απόφαση 97/631/EΚ της Επιτροπής(3), της 12ης Σεπτεμβρίου 1997, επιβεβαιώθηκε ότι ο φάκελος ήταν "πλήρης", υπό την έννοια πως θα μπορούσε να θεωρηθεί ότι κατ' αρχήν καλύπτονται, όσον αφορά τα δεδομένα και τις πληροφορίες, οι απαιτήσεις των παραρτημάτων ΙΙ και ΙΙΙ της οδηγίας 91/414/ΕΟΚ.(2) Για την ανωτέρω δραστική ουσία αξιολογήθηκαν οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που έχει ορισθεί εισηγητής υπέβαλε στην Επιτροπή, στις 20 Ιανουαρίου 1998, σχέδιο έκθεσης αξιολόγησης για την ουσία.(3) Το σχέδιο έκθεσης αξιολόγησης έχει επανεξετασθεί από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων. Η ανασκόπηση οριστικοποιήθηκε στις 28 Ιουνίου 2002 υπό τη μορφή της έκθεσης ανασκόπησης της Επιτροπής για την flumioxazine.(4) Ο φάκελος και οι πληροφορίες από την επανεξέταση έχουν επίσης υποβληθεί στην επιστημονική επιτροπή φυτών. Από την επιτροπή ζητήθηκε να σχολιάσει αφενός τα πρωτόκολλα δοκιμών που χρησιμοποιήθηκαν σε υψηλότερου επιπέδου μελέτες για την αξιολόγηση επιπτώσεις της δραστικής ουσίας σε υδροχαρή φυτά και γαιοσκώληκες και αφετέρου τις επιπτώσεις στην ανάπτυξη που παρατηρήθηκαν κατά τη διεξαγωγή μελετών σε ζώα. Στη γνωμοδότησή της(4) η επιτροπή τόνισε ότι η διαθέσιμη υψηλότερου επιπέδου μελέτη όσον αφορά τα υδροχαρή φυτά είναι ανεπαρκής για την πλήρη αξιολόγηση της σχέσης έκθεσης στη ουσία/επιπτώσεων. Οι μελέτες σε γαιοσκώληκες καθώς και οι μελέτες για την τοξικότητα από άποψη ανάπτυξης θεωρήθηκαν επαρκείς και κατάλληλες για την υποστήριξη των εκτιμήσεων επικινδυνότητας. Οι παρατηρήσεις της επιστημονικής επιτροπής ελήφθησαν υπόψη κατά τη διατύπωση της παρούσας οδηγίας και της σχετικής έκθεσης ανασκόπησης. Με βάση τη διαθέσιμη τυπική μελέτη καταρτίστηκε αναθεωρημένη εκτίμηση επικινδυνότητας για υδροχαρή φυτά.(5) Από τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν flumioxazine προέκυψε ότι μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β), και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Ως εκ τούτου είναι σκόπιμο να καταχωρηθεί η flumioxazine στο παράρτημα Ι, ώστε σε όλα τα κράτη μέλη οι άδειες για φυτοπροστατευτικά προϊόντα που περιέχουν την επίμαχη δραστική ουσία να μπορούν να χορηγούνται σύμφωνα με τις διατάξεις της εν λόγω οδηγίας.(6) Η έκθεση ανασκόπησης απαιτείται για την ορθή εφαρμογή, από τα κράτη μέλη, διαφόρων μερών των ενιαίων αρχών που θεσπίζονται στην οδηγία 91/414/ΕΟΚ. Ενδείκνυται ως εκ τούτου να προβλεφθεί ότι η οριστικοποιημένη έκθεση ανασκόπησης, εκτός από τα στοιχεία εμπιστευτικού χαρακτήρα, παραμένει διαθέσιμη ή καθίσταται διαθέσιμη από τα κράτη μέλη για να την συμβουλεύεται οποιοδήποτε ενδιαφερόμενο μέρος.(7) Μετά την καταχώρηση, απαιτείται μια εύλογη χρονική περίοδος ώστε να μπορέσουν τα κράτη μέλη να εφαρμόσουν τις διατάξεις της οδηγίας για τα φυτοπροστατευτικά προϊόντα που περιέχουν, και ιδίως να επανεξετάσουν υφιστάμενες προσωρινές εγκρίσεις και, το αργότερο μέχρι το τέλος του εν λόγω χρονικού διαστήματος, να μετατρέψουν τις εγκρίσεις αυτές σε πλήρεις εγκρίσεις, να τις τροποποιήσουν ή να τις ανακαλέσουν σύμφωνα με τις διατάξεις της οδηγίας 91/414/EΟΚ.(8) Ως εκ τούτου, είναι σκόπιμο να τροποποιηθεί αναλόγως η οδηγία 91/414/EΟΚ.(9) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα I της οδηγίας 91/414/EΟΚ τροποποιείται όπως ορίζεται στο παράρτημα της παρούσας οδηγίας.Άρθρο 2Τα κράτη μέλη τηρούν διαθέσιμες τις εκθέσεις ανασκόπησης για την flumioxazine, εκτός από τα εμπιστευτικού χαρακτήρα στοιχεία κατά την έννοια του άρθρου 14 της οδηγίας 91/414/ΕΟΚ, για να τις συμβουλεύονται τα ενδιαφερόμενα μέρη ή τις θέτουν στη διάθεσή τους μετά από ειδική αίτηση.Άρθρο 3Τα κράτη μέλη εκδίδουν και δημοσιεύουν, το αργότερο έως τις 30 Ιουνίου 2003, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία και ενημερώνουν περί αυτού αμελλητί την Επιτροπή.Τα κράτη μέλη εφαρμόζουν τις ανωτέρω διατάξεις από την 1η Ιουλίου 2003.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 41. Τα κράτη μέλη επανεξετάζουν την έγκριση για κάθε προϊόν φυτοπροστασίας που περιέχει flumioxazine ώστε να διασφαλίζεται ότι τηρούνται οι όροι, όσον αφορά τη δραστική αυτή ουσία, οι εκτιθέμενοι στο παράρτημα I της οδηγίας 91/414/ΕΟΚ. Εφόσον είναι αναγκαίο, τροποποιούν ή αποσύρουν την έγκριση κατά τις διατάξεις της οδηγίας 91/414/ΕΟΚ πριν από τις 30 Ιουνίου 2003.2. Για κάθε εγκεκριμένο προϊόν φυτοπροστασίας που περιέχει flumioxazine είτε ως μοναδική δραστική ουσία είτε ως μία από διάφορες δραστικές ουσίες οι οποίες περιέχονται όλες στον κατάλογο του παραρτήματος I της οδηγίας 91/414/ΕΟΚ, τα κράτη μέλη προβαίνουν, μέχρι την 1η Ιανουαρίου 2003, σε επαναξιολόγηση σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο ο οποίος πληροί τις απαιτήσεις του παραρτήματος III της εν λόγω οδηγίας. Με βάση την αξιολόγηση αυτή, καθορίζεται κατά πόσον το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/EΟΚ. Εφόσον είναι αναγκαίο και μέχρι τις 30 Ιουνίου 2004 το αργότερο, τροποποιούν ή ανακαλούν την έγκριση για κάθε προϊόν φυτοπροστασίας του είδους αυτού.Άρθρο 5Η παρούσα οδηγία τίθεται σε ισχύ την 1η Ιανουαρίου 2003.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 10 Οκτωβρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 189 της 18.7.2002, σ. 27.(3) ΕΕ L 262 της 24.9.1997, σ. 7.(4) Γνώμη της επιστημονικής επιτροπής φυτών όσον αφορά την καταχώριση της flumioxazine στο παράρτημα Ι της οδηγίας 91/414/EOK σχετικά με τη διάθεση φυτοπροστατευτικών προϊόντων στην αγορά ΕΕΦ/FLUMIO/002-τελικό 23 Μαΐου 2001.ΠΑΡΑΡΤΗΜΑΣτο τέλος του πίνακα του παραρτήματος I προστίθεται ο ακόλουθος στοίχος: ">ΘΕΣΗ ΠΗΝΑΚΑ>"(1) Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


Avis juridique important

|

31992L0068

Οδηγία 92/68/ΕΟΚ του Συμβουλίου της 20ής Ιουλίου 1992 για την τροποποίηση της οδηγίας 90/684/ΕΟΚ σχετικά με τις ενισχύσεις στις ναυπηγικές εργασίες

Επίσημη Εφημερίδα αριθ. L 219 της 04/08/1992 σ. 0054 - 0055

ΟΔΗΓΙΑ 92/68/ΕΟΚ ΤΟΥ ΣΥΜΒΟΥΛΙΟΥ  της 20ής Ιουλίου 1992  για την τροποποίηση της οδηγίας 90/684/ΕΟΚ σχετικά με τις ενισχύσεις στις ναυπηγικές εργασίεςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 92 παράγραφος 3 στοιχείο δ) και το άρθρο 113,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η ναυπηγική βιομηχανία έχει πρωταρχική σημασία για τη διαρθρωτική ανάπτυξη των παράκτιων περιοχών της πρώην Λαοκρατικής Δημοκρατίας της Γερμανίας-  ότι η ναυπηγική βιομηχανία που λειτουργούσε στις εν λόγω περιοχές, κατά τη στιγμή της ενσωμάτωσής τους στην Κοινότητα, απαιτεί επείγουσα και ολοκληρωμένη αναδιάρθρωση προκειμένου να αποβεί ανταγωνιστική- ότι η άμεση εφαρμογή του κοινού ανώτατου ορίου  για τη χορήγηση ενισχύσεων στην παραγωγή δεν επιτρέπει τη λήψη των μέτρων αυτών και ότι πρέπει να προβλεφθεί ειδική μεταβατική συμφωνία ώστε η ναυπηγική βιομηχανία στις περιοχές αυτές να είναι σε θέση να λειτουργήσει κατά τη διάρκεια της σταδιακής  αναδιάρθρωσης, που θα της επιτρέψει να συμμορφωθεί με τους κανόνες σχετικά με τις κρατικές ενισχύσεις που εφαρμόζονται στο σύνολο της Κοινότητας-  ότι, εξάλλου, οι απαιτήσεις του ανταγωνισμού επιβάλλουν στη ναυπηγική βιομηχανία στις εν λόγω περιοχές να συμβάλει σημαντικά στη μείωση του υπερβάλλοντος παραγωγικού δυναμικού, που, σε διεθνές επίπεδο, εξακολουθεί να παρεμποδίζει την ταχεία αποκατάσταση  των φυσιολογικών συνθηκών αγοράς για τη ναυπηγική βιομηχανία-  ότι πρέπει κατά συνέπεια να τροποποιηθεί η οδηγία 90/684/ΕΟΚ (4),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 90/684/ΕΟΚ τροποποιείται ως εξής:  1. Ο τίτλος του κεφαλαίου IV αντικαθίσταται από τον ακόλουθο τίτλο:  "ΙΣΠΑΝΙΑ, ΕΛΛΑΔΑ ΚΑΙ ΕΔΑΦΗ ΤΗΣ ΠΡΩΗΝ ΛΑΟΚΡΑΤΙΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ".  2. Παρεμβάλλεται το ακόλουθο άρθρο:  "Άρθρο 10α  1. Με εξαίρεση το άρθρο 4 παράγραφοι 6 και 7, το κεφάλαιο ΙΙ δεν εφαρμόζεται στις δραστηριότητες κατασκευής και μετατροπής πλοίων των ναυπηγείων που λειτουργούσαν στο έδαφος της πρώην Λαοκρατικής Δημοκρατίας της Γερμανίας την 1η Ιουλίου 1990.  2. Μέχρι τις 31 Δεκεμβρίου 1993, η χορήγηση λειτουργικής ενίσχυσης για δραστηριότητες κατασκευής και μετατροπής πλοίων των ναυπηγείων που αναφέρονται στην παράγραφο 1 θεωρείται ότι συμβιβάζεται με την κοινή αγορά εφόσον:  α) οι ενισχύσεις για τη διευκόλυνση της λειτουργίας των ναυπηγείων αυτών κατά τη διάρκεια της εν λόγω περιόδου δεν υπερβαίνουν, για κανένα από τα εν λόγω ναυπηγεία, ένα ανώτατο ποσοστό 36 % του ετήσιου κύκλου εργασιών αναφοράς, υπολογιζομένου σε τριετή  βάση και αφορώντος τις εργασίες κατασκευής και μετατροπής πλοίων μετά την αναδιάρθρωση- οι εν λόγω ενισχύσεις πρέπει να καταβληθούν μέχρι τις 31 Δεκεμβρίου 1993-  β) δεν χορηγείται καμιά άλλη ενίσχυση στην παραγωγή για συμβάσεις που υπογράφονται μεταξύ 1ης Ιουλίου 1990 και 31 Δεκεμβρίου 1993-  γ) η γερμανική κυβέρνηση δέχεται να προβεί, σύμφωνα με χρονοδιάγραμμα που εγκρίνεται από την Επιτροπή, και πάντως πριν από τις 31 Δεκεμβρίου 1995, σε πραγματική και μη αναστρέψιμη μείωση του παραγωγικού δυναμικού ίση προς το 40 % του παραγωγικού  δυναμικού που υπήρχε κατά την 1η Ιουλίου 1990, ύψους 545 000 cgt (compensated gross tonnage)-  δ) η γερμανική κυβέρνηση αποδεικνύει στην Επιτροπή, μέσω ετήσιων εκθέσεων που συντάσσει ανεξάρτητος ορκωτός λογιστής, ότι η χορήγηση ενισχύσεων προορίζεται αποκλειστικά για τη στήριξη των δραστηριοτήτων των ναυπηγείων στην πρώην Λαοκρατική Δημοκρατία  της Γερμανίας- η πρώτη σχετική έκθεση πρέπει να υποβληθεί στην Επιτροπή το αργότερο στο τέλος του Φεβρουαρίου 1993.  3. Η Επιτροπή εξασφαλίζει ότι οι ενισχύσεις που αναφέρονται στο παρόν άρθρο δεν παραβλάπτουν τις συναλλαγές σε βαθμό αντίθετο προς το κοινό συμφέρον."  Άρθρο 2  Η παρούσα οδηγία απευθύνεται στα κράτη μέλη. Βρυξέλλες, 20 Ιουλίου 1992. Για το Συμβούλιο  Ο Πρόεδρος  D. HURD   (1) ΕΕ αριθ. C 155 της 20. 6. 1992, σ. 20. (2) Γνώμη που διατυπώθηκε στις 9 Ιουλίου 1992 (δεν έχει ακόμη δημοσιευθεί στην Επίσημη Εφημερίδα). (3) Γνώμη που διατυπώθηκε την 1η Ιουλίου 1992 (δεν έχει ακόμη δημοσιευθεί στην Επίσημη Εφημερίδα).  (4) ΕΕ αριθ. L 380 της 31. 12. 1990, σ. 27.


title: Οδηγία 2010/20/ΕΕ της Επιτροπής, της 9ης Μαρτίου 2010 , για την τροποποίηση της οδηγίας 91/414/ΕΟΚ του Συμβουλίου όσον αφορά τη διαγραφή της ουσίας tolylfluanid ως δραστικής ουσίας και την ανάκληση των εγκρίσεων των φυτοπροστατευτικών προϊόντων που περιέχουν την εν λόγω ουσία (Κείμενο που παρουσιάζει ενδιαφέρον για τον ΕΟΧ)

text:
               10.3.2010

               EL

               Επίσημη Εφημερίδα της Ευρωπαϊκής Ένωσης

               L 60/20

         ΟΔΗΓΊΑ 2010/20/ΕΕ ΤΗΣ ΕΠΙΤΡΟΠΉΣ
   της 9ης Μαρτίου 2010
   για την τροποποίηση της οδηγίας 91/414/ΕΟΚ του Συμβουλίου όσον αφορά τη διαγραφή της ουσίας tolylfluanid ως δραστικής ουσίας και την ανάκληση των εγκρίσεων των φυτοπροστατευτικών προϊόντων που περιέχουν την εν λόγω ουσία
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Η ουσία tolyfluanid περιέχεται στο παράρτημα I της οδηγίας 91/414/ΕΟΚ, που περιλαμβάνει τον κατάλογο των δραστικών ουσιών που επιτρέπεται να χρησιμοποιούνται στα φυτοπροστατευτικά προϊόντα.

               (2)

               Με την απόφαση 2007/322/ΕΚ της Επιτροπής, της 4ης Μαΐου 2007, για τον καθορισμό μέτρων προστασίας όσον αφορά τη χρήση φυτοπροστατευτικών προϊόντων που περιέχουν την ουσία tolylfluanid, η οποία προξενεί μόλυνση του πόσιμου ύδατος (2), αποφασίστηκε τα κράτη μέλη στα οποία χρησιμοποιείται όζον για την επεξεργασία πόσιμου νερού να απαγορεύουν τυχόν χρήσεις της ουσίας tolylfluanid που μπορούν να προξενήσουν μόλυνση του πόσιμου νερού με νιτροζαμίνες. Ο λόγος για τη λήψη του εν λόγω μέτρου ήταν ότι ανακαλύφθηκε ότι με την επεξεργασία αυτή ο μεταβολίτης της εν λόγω δραστικής ουσίας, N,N-διμεθυλοσουλφαμίδιο, μπορεί να μετατραπεί σε νιτροζαμίνες που είναι επιβλαβείς για την ανθρώπινη υγεία.

               (3)

               Σύμφωνα με την απόφαση 2007/322/ΕΚ τα κράτη μέλη έπρεπε να διασφαλίσουν ότι ο κοινοποιών, κατόπιν αιτήματος του οποίου συμπεριλήφθηκε η ουσία tolylfluanid στο παράρτημα Ι της οδηγίας 91/414/ΕΟΚ, υπέβαλε μελέτες για τη συμπεριφορά της εν λόγω δραστικής ουσίας όσον αφορά την έκπλυση και για τις συνθήκες υπό τις οποίες μπορεί να αποκλειστεί ο σχηματισμός νιτροζαμινών.

               (4)

               Στις 5 Ιουλίου 2007, η κοινοποιούσα εταιρεία Bayer CropScience υπέβαλε μελέτες στο κράτος μέλος εισηγητή, καθώς και μελέτες και στοιχεία για τη φυσική, χημική και τοξικολογική πορεία και συμπεριφορά του μεταβολίτη N,N-διμεθυλοσουλφαμίδιο και για τις οικοτοξικολογικές του ιδιότητες.

               (5)

               Στις 20 Φεβρουαρίου 2008 το κράτος μέλος εισηγητής απέστειλε στην Επιτροπή προσθήκη στην έκθεση αξιολόγησης που αφορούσε την αξιολόγηση αυτών των μελετών και στοιχείων. Η εν λόγω προσθήκη εξετάστηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων στις 22 Ιανουαρίου 2010.

               (6)

               Η εν λόγω προσθήκη κατέληγε στο συμπέρασμα ότι δεν είναι δυνατόν να εξαλειφθούν οι ανησυχίες όσον αφορά τη συμπεριφορά έκπλυσης της ουσίας tolylfluanid και τον σχηματισμό νιτροζαμινών. Επιπλέον, διαπιστώθηκε ότι η χρήση φυτοπροστατευτικών προϊόντων που περιέχουν την ουσία tolylfluanid μπορεί να προκαλέσει υπερβολική συγκέντρωση του μεταβολίτη N,N-διμεθυλοσουλφαμίδιο στα υπόγεια ύδατα. Συνεπώς, προέκυψε το συμπέρασμα ότι η ουσία tolylfluanid δεν πληροί πλέον τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ.

               (7)

               Ο κοινοποιών υπέβαλε τις παρατηρήσεις του σχετικά με την προσθήκη στην έκθεση αξιολόγησης. Οι παρατηρήσεις αυτές εξετάστηκαν προσεκτικά. Ωστόσο, παρά τα επιχειρήματα που προβλήθηκαν από τον κοινοποιούντα, οι ανησυχίες που εκφράστηκαν δεν μπόρεσαν να εξαλειφθούν και οι αξιολογήσεις που πραγματοποιήθηκαν με βάση τα στοιχεία που υποβλήθηκαν δεν απέδειξαν ότι είναι δυνατόν να αναμένεται, υπό τις προτεινόμενες συνθήκες χρήσης, τα φυτοπροστατευτικά προϊόντα που περιέχουν την ουσία tolylfluanid να ικανοποιούν γενικά τις απαιτήσεις που καθορίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ.

               (8)

               Επομένως, η ουσία tolylfluanid πρέπει να απαλειφθεί από το παράρτημα I της οδηγίας 91/414/ΕΟΚ.

               (9)

               Πρέπει να ληφθούν μέτρα για να εξασφαλιστεί ότι οι υπάρχουσες εγκρίσεις για τα φυτοπροστατευτικά προϊόντα που περιέχουν tolylfluanid θα ανακληθούν εντός καθορισμένης προθεσμίας και δεν θα ανανεωθούν, ούτε θα χορηγηθούν νέες εγκρίσεις για τέτοιου είδους προϊόντα.

               (10)

               Λόγω της φύσης των κινδύνων που ενέχει η εν λόγω δραστική ουσία, κάθε περίοδος χάριτος που χορηγεί κράτος μέλος για την απόρριψη, αποθήκευση, διάθεση στην αγορά και χρήση των υφιστάμενων αποθεμάτων φυτοπροστατευτικών προϊόντων που περιέχουν την ουσία tolylfluanid θα πρέπει να είναι όσο το δυνατό συντομότερη και να εκπνέει το αργότερο ένα έτος μετά την έναρξη της ισχύος της παρούσας οδηγίας.

               (11)

               Η παρούσα απόφαση δεν θίγει τη δυνατότητα υποβολής αίτησης για την ουσία tolylfluanid σύμφωνα με τις διατάξεις του άρθρου 6 παράγραφος 2 της οδηγίας 91/414/ΕΟΚ ενόψει πιθανής καταχώρισης στο παράρτημα I της εν λόγω οδηγίας.

               (12)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο παράρτημα Ι της οδηγίας 91/414/ΕΟΚ, η σειρά 122, που αφορά την ουσία tolylfluanid, απαλείφεται.
   Άρθρο 2
   Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 31 Αυγούστου 2010. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Οι διατάξεις αυτές τίθενται σε ισχύ από την 1η Σεπτεμβρίου 2010.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   Τα κράτη μέλη μεριμνούν ώστε:

               α)

               οι εγκρίσεις φυτοπροστατευτικών προϊόντων που περιέχουν tolyfluanid να ανακληθούν το αργότερο έως τις 30 Νοεμβρίου 2010·

               β)

               από την 1η Δεκεμβρίου 2010 να μη χορηγούνται ούτε να ανανεώνονται εγκρίσεις για φυτοπροστατευτικά προϊόντα που περιέχουν την ουσία tolylfluanid.

         Άρθρο 4
   Η ενδεχόμενη περίοδος χάριτος, την οποία παραχωρούν τα κράτη μέλη σύμφωνα με τις διατάξεις του άρθρου 4 παράγραφος 6 της οδηγίας 91/414/ΕΟΚ, είναι όσο το δυνατόν συντομότερη και εκπνέει το αργότερο στις 31 Μαΐου 2011.
   Άρθρο 5
   Η παρούσα οδηγία αρχίζει να ισχύει την 1η Ιουνίου 2010.
   Άρθρο 6
   Η παρούσα οδηγία απευθύνεται στα κράτη μέλη.

      Βρυξέλλες, 9 Μαρτίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 119 της 9.5.2007, σ. 49.


Avis juridique important

|

31999L0073

Οδηγία 1999/73/ΕΚ της Επιτροπής, της 19ης Ιουλίου 1999, για την καταχώρηση μιας δραστικής ουσίας (spiroxamine) στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 206 της 05/08/1999 σ. 0016 - 0018

ΟΔΗΓΙΑ 1999/73/ΕΚ ΤΗΣ ΕΠΙΤΡΟΠΗΣτης 19ης Ιουλίου 1999για την καταχώρηση μιας δραστικής ουσίας (spiroxamine) στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, για τη διάθεση στην αγορά φυτοπροστατευτικών προϊόντων(1), όπως τροποποιήθηκε την τελευταία φορά από την οδηγία 99/1/ΕΚ(2) η οποία στο εξής αναφέρεται ως "η οδηγία", και ιδίως το άρθρο 6 παράγραφος 1,Εκτιμώντας:(1) ότι, σύμφωνα με το άρθρο 6 παράγραφος 2 της οδηγίας 91/414/ΕΟΚ, η Γερμανία έλαβε στις 13 Οκτωβρίου 1995 αίτηση από την BAYER AG, η οποία στο εξής καλείται ως "ο αιτών", για την καταχώρηση της δραστικής ουσίας spiroxamine στο παράρτημα Ι της οδηγίας·(2) ότι, σύμφωνα με τις διατάξεις του άρθρου 6 παράγραφος 3 της οδηγίας, η Επιτροπή επιβεβαίωσε, με την απόφαση της 96/522/ΕΚ, της 29ης Ιουλίου 1996, για την καταρχήν αναγνώριση της πληρότητας του φακέλου ο οποίος υποβλήθηκε για αναλυτική εξέταση με στόχο να συμπεριληφθεί ενδεχομένως η ουσία spiroxamine στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων(3), ότι ο φάκελος που υποβλήθηκε για την spiroxamine θα μπορούσε να θεωρηθεί ότι πληροί, καταρχήν, τις απαιτήσεις όσον αφορά τα δεδομένα και τις πληροφορίες του παραρτήματος ΙΙ και, όσον αφορά ένα φυτοπροστατευτικό προϊόν, το οποίο περιέχει την εν λόγω δραστική αυτή ουσία, του παραρτήματος ΙΙΙ της οδηγίας·(3) ότι, σύμφωνα με το άρθρο 5 παράγραφος 1 της οδηγίας, μία δραστική ουσία θα πρέπει να καταχωρείται στο παράρτημα Ι για περίοδο που δεν υπερβαίνει τα δέκα έτη, όταν είναι δυνατό να αναμένεται ότι δεν θα υπάρξουν επιβλαβείς επιπτώσεις στην ανθρώπινη ή ζωική υγεία, ή στα υπόγεια ύδατα, ή οποιαδήποτε μη αποδεκτή επίδραση στο περιβάλλον·(4) ότι για το spiroxamine, οι επιπτώσεις στην ανθρώπινη υγεία και στο περιβάλλον έχουν αξιολογηθεί σύμφωνα με τις διατάξεις του άρθρου 6 παράγραφοι 2 και 4 της οδηγίας, για τις χρήσεις που προτάθηκαν από τον αιτούντα· ότι η Γερμανία, ενεργώντας ως διορισμένο κράτος μέλος - εισηγητής, υπέβαλε στην επιτροπή, στις 5 Φεβρουαρίου 1997, τη σχετική έκθεση αξιολόγησης·(5) ότι η υποβληθείσα έκθεση εξετάστηκε από τα κράτη μέλη και την Επιτροπή στο πλαίσιο της μόνιμης φυτοϋγειονομικής επιτροπής· ότι η εξέταση αυτή περατώθηκε στις 12 Μαΐου 1999 με την μορφή έκθεσης εξέτασης της Επιτροπής για το spiroxamine· ότι ενδεχομένως να καταστεί αναγκαία η ενημέρωση της έκθεσης αυτής προκειμένου να ληφθούν υπόψη οι τεχνικές και επιστημονικές εξελίξεις· ότι, σε μία τέτοια περίπτωση, οι όροι για την καταχώρηση του spiroxamine στο παράρτημα Ι της οδηγίας 91/414/ΕΟΚ θα πρέπει επίσης να τροποποιηθούν σύμφωνα με το άρθρο 6 παράγραφος 1 της εν λόγω οδηγίας·(6) ότι ο φάκελος και τα στοιχεία που προέκυψαν από την εξέταση υποβλήθηκαν επίσης στην επιστημονική επιτροπή των φυτών για γνωμοδότηση· ότι η εν λόγω επιτροπή εξέδωσε γνώμη στις 18 Δεκεμβρίου 1998(4)· ότι η επιτροπή αυτή διατύπωσε τους ενδεχόμενους κινδύνους για τα φύκια, τους οργανισμούς που ζουν στα ιζήματα και πιθανόν τα φυτά· ότι, ως εκ τούτου, όπου αρμόζει, πρέπει να ληφθούν τα κατάλληλα μέτρα περιορισμού των κινδύνων· ότι όσον αφορά τους χρήστες η Επιτροπή θεωρεί ότι, χρησιμοποιώντας προσωπικό προστατευτικό εξοπλισμό (ΠΠΕ), η έκθεσή τους σε κινδύνους ήταν αποδεκτή· ότι πρέπει συνεπώς να ληφθούν κατάλληλα προστατευτικά μέτρα για να διασφαλιστούν οι χρήστες· ότι ουτά τα συμπεράσματα συμφωνούν με τα σημαντικότερα θέματα που τονίζονται στην έκθεση που έγινε στα πλαίσια της μόνιμης φυτοϋγειονομικής επιτροπής·(7) ότι από τις αξιολογήσεις που έγιναν, διαπιστώθηκε ότι τα φυτοπροστατευτικά προϊόντα που περιέχουν τη σχετική δραστική ουσία είναι δυνατόν να αναμένεται να πληρούν γενικά τις απαιτήσεις που καθορίζονται στο άρθρο 5 παράγραφος 1 στοιχεία α) και β) και στο άρθρο 3 της οδηγίας, ιδίως όσον αφορά τις χρήσεις οι οποίες εξετάστηκαν· ότι, ως εκ τούτου, είναι αναγκαίο να καταχωρηθεί η σχετική δραστική ουσία στο παράρτημα Ι, προκειμένου να εξασφαλισθεί η δυνατότητα χορήγησης σε όλα τα κράτη μέλη εγκρίσεων φυτοπροστατευτικών προϊόντων που περιέχουν τη σχετική δραστική ουσία σύμφωνα με τις διατάξεις της οδηγίας·(8) ότι μετά την καταχώρηση, είναι αναγκαία μία εύλογη περίοδος προκειμένου να μπορέσουν τα κράτη μέλη να εφαρμόσουν τις διατάξεις της οδηγίας 91/414/ΕΟΚ όσον αφορά τα φυτοπροστατευτικά προϊόντα που περιέχουν spiroxamine, και ιδίως προκειμένου να εξετάσουν, κατά την περίοδο αυτή, τις υφιστάμενες προσωρινές εγκρίσεις ή να χορηγήσουν το αργότερο, μέχρι το τέλος της περιόδου αυτής, νέες εγκρίσεις σύμφωνα με τις διατάξεις της οδηγίας· ότι απαιτείται επίσης μία μεγαλύτερη περίοδος για φυτοπροστατευτικά προϊόντα που περιέχουν spiroxamine και άλλες δραστικές ουσίες που συμπεριλαμβάνονται στο παράρτημα Ι·(9) ότι είναι σκόπιμο να υπάρξει μέριμνα ώστε η τελική έκθεση αξιολόγησης (εκτός από τις εμπιστευτικές πληροφορίες κατά την έννοια του άρθρου 14 της οδηγίας) να είναι διαθέσιμη ή να διατίθεται από τα κράτη μέλη για εξέταση από οποιοδήποτε ενδιαφερόμενο μέρος·(10) ότι η αξιολόγηση απαιτείται για την ορθή εφαρμογή, εκ μέρους των κρατών μελών, των διαφόρων τμημάτων των ενιαίων αρχών που καθορίζονται στο παράρτημα VI της οδηγίας, στην περίπτωση κατά την οποία οι αρχές αυτές αναφέρονται στην αξιολόγηση των δεδομένων του παραρτήματος ΙΙ, τα οποία υποβλήθηκαν για την καταχώρηση της δραστικής ουσίας στο παράρτημα Ι της οδηγίας·(11) ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής, που εκδόθηκε στις 12 Μαΐου 1999,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το spiroxamine ορίζεται ως δραστική ουσία του παραρτήματος Ι της οδηγίας 91/414/ΕΟΚ, σύμφωνα με το συνημμένο παράρτημα.Άρθρο 21. Τα κράτη μέλη θέτουν σε εφαρμογή τους αναγκαίους νόμους, κανονισμούς και διοικητικές διατάξεις προκειμένου να συμμορφωθούν με την παρούσα οδηγία, το αργότερο μέχρι την 1 η Ιανουαρίου 2000.2. Εντούτοις, για φυτοπροστατευτικά προϊόντα που περιέχουν spiroxamine μαζί με μία άλλη δραστική ουσία που υπάρχει στο παράρτημα Ι της οδηγίας 91/414/ΕΟΚ η περίοδος που αναφέρεται στην παράγραφο 1 παρατείνεται ώστε να παρέχεται μία μεγαλύτερη περίοδος εφαρμογής όπως καθορίζεται από τις διατάξεις στην οδηγία σχετικά με την καταχώρηση της άλλης αυτής δραστικής ουσίας στο παράρτημα Ι της οδηγίας 91/414/ΕΟΚ.3. Τα κράτη μέλη θέτουν στη διάθεση οποιουδήποτε ενδιαφερομένου μέρους την έκθεση αξιολόγησης (εκτός από τις εμπιστευτικές πληροφορίες κατά την έννοια του άρθρου 14 της οδηγίας) ή την διαθέτουν σ' αυτούς κατόπιν ειδικής αιτήσεώς τους.4. Στην περίπτωση κατά την οποία τα κράτη μέλη λαμβάνουν μέτρα, τα μέτρα αυτά περιέχουν παραπομπή στην παρούσα οδηγία ή συνοδεύονται από τέτοιου είδους παραπομπή κατά τον χρόνο της επίσημης δημοσίευσής τους. Η διαδικασία για την εν λόγω παραπομπή θα καθοριστεί από τα κράτη μέλη.Άρθρο 3Η παρούσα οδηγία αρχίζει να ισχύει την 1η Σεπτεμβρίου 1999.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 19 Ιουλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 21 της 28.1.1999, σ. 21.(3) ΕΕ L 220 της 30.8.1996, σ. 23.(4) CCP/Spirox/004-τελικό της 18ης Ιανουαρίου 1999.ΠΑΡΑΡΤΗΜΑSPIROXAMINE1. Ταυτότητα(8-τριτ. βουτυλο-1,4-διοξα- σπιρο[4.5.] δεκαν-2-υλο-μεθυλ)-αιθυλ-προπυλαμίνη) (κατά IUPAC)2. Όροι που πρέπει να πληρούνται:2.1. Η δραστική ουσία πρέπει να έχει ελάχιστη καθαρότητα 940 g/kg τεχνικού προϊόντος (συνδυασμός των διαστερεομερών Α και Β).2.2. Μπορεί να επιτρέπεται η χρήση του μόνο ως μυκητοκτόνου.2.3. Για την εφαρμογή των ενιαίων αρχών του παραρτήματος VI, λαμβάνονται υπόψη τα συμπεράσματα της έκθεσης αξιολόγησης όσον αφορά το spiroxamine, και ιδίως τα προσαρτήματα Ι και ΙΙ της έκθεσης αυτής, όπως οριστικοποιήθηκαν από την μόνιμη φυτοϋγειονομική επιτροπή στις 12 Μαΐου 1999. Επιπλέον, σ' αυτή τη συνολική αξιολόγηση τα κράτη μέλη:- πρέπει να αποδίδουν ιδιαίτερη προσοχή στην ασφάλεια των χρηστών και πρέπει να διασφαλίζουν ότι στους όρους χορήγησης της αδείας περιλαμβάνονται τα κατάλληλα μέτρα προστασίας, και- πρέπει να αποδίδουν ιδιαίτερη προσοχή στις επιπτώσεις επί των υδροβίων οργανισμών και πρέπει να διασφαλίζουν ότι στους όρους χορήγησης της αδείας πρέπει να περιλαμβάνονται τα κατάλληλα μέτρα περιορισμού των κινδύνων.3. Ημερομηνία λήξης της καταχώρησης: 1η Σεπτεμβρίου 1999.